Izdanja iz Srpske na Sajmu knjiga u Beogradu\nFoto: Srna | Izdanja iz Srpske na Sajmu knjiga u Beogradu\nSrna 23.10.2017 13:47\nMinistar prosvjete i kulture Republike Srpske Dane Malešević izjavio je na otvaranju nastupa Srpske na 62. Međunarodnom sajmu knjiga u Beogradu da je od izuzetne važnosti za Srpsku jer će na njemu biti predstavljena najvažnija izdanja i imena koja su zadužila srpsku naciju i kulturu.\n"Raduje me što će i ove godine biti predstavljena najznačajnija izdanja iz Srpske i sve ono što je iznjedrila savremena književna scena i sljedbenici Kočića, Ćopića i drugih stvaralaca koji su dali doprinos očuvanju srpskog pisma i jezika", rekao je Malešević.\nPrema njegovim riječima, posebno je značajno što je ovogodišnji nastup posvećen 250 godina od rođenja Filipa Višnjića i da je slogan nastupa "Te gledajte šta vam knjige kažu" višestruko značajan i poziva na povratak istinskim vrijednostima.\nMalešević je kao posebno značajno istakao što će se beogradskoj publici neposredno nakon otvaranja nastupa predstaviti prvi tom Enciklopedije Republike Srpske u izdanju Akademije nauka i umjetnosti Republike Srpske /ANURS/, koja je od neprocjenjivog značaja za kulturu i tradiciju jezika i pisma srpskog naroda.\nOn je ovom prilikom posebno zahvalio ANURS i Predstavništvu Republike Srpske u Beogradu za doprinos organizaciji nastupa Srpske na Međunarodnom sajmu knjiga.\nDirektor Predstavništva Republike Srpske u Beogradu Mlađen Cicović istakao je da Srpska već devetu godinu zaredom organizuje nastup na ovom sajmu i da time doprinosi jedinstvu, sabornosti i budućnosti srpskog naroda.\nOn je naglasio da ovog nastupa ne bi bilo bez podrške Vlade Republike Srpske i dodao da će u narednim sajamskim danima Srpska imati 43 promocije, predstaviti 67 knjiga, šest časopisa i dva zbornika.\nCicović je kao jedan od značajnijih događaja za četvrtak, 26. oktobar, najavio tradicionalno druženje književnika koji stvaraju na srpskom jeziku.\nMeđunarodni sajam knjiga Beogradu Dane Malešević


Prekinut Mostarski derbi - iBalkan.net\nPrekinut Mostarski derbi\nMostarski derbi zvanicno je zavrsen pobjedom Zrinskog sa 2:0 protiv Veleza u polufinalnoj utakmici Kupa Bosne i Hercegovine.Utakmica je prekinuta u samoj zavrsnici kada su nezadovoljni navijaci Veleza utrcali na teren i prekinuli mec.\nMada je policija interevenisala blagovremeno, nakon sto su huligani udaljeni sa terena, sudija je objavio kraj utakmice i pobjedu Zrinskog od 2:0.Prvi četvrtfinalni meč izmedju Zrinjskog i Veleža završen je nerješeno 2:2.\nİgraci Veleza su otisli do tribine kod svojih vjernih navijaca koji su ih vrijedjali psovkama i gadjali raznim predmetima ,prenose BiH mediji.Navijaci su trazili od igraca da skinu dresove jer ih” ne zasluzuju”.\nPoslije utakmice doslo je do sukoba policije i navijaca Veleza kada su isti pokusali da udju u klupske prostorije.\nderbi huligani Mostar Velez Zrinski\nTračevi ovog vikenda na Balkanu…\nISTANBUL: Policajci vozačima pred Kurban bajram, dijelila čaj i kafu\nZenica: Ulice pod vodom, vjetar lomi drveće\nNova zvijezda na turskom TV nebu, Birkan Sokulu porjeklom iz Sarajeva


Šta najviše brine investitore u Srbiji?\nponedelljak 14. april 2014.\nPo svim pokazateljima potencijalne investitore u Srbiji muče problemi koje je Srbiji donela tranzicija. A prvi u nizu tih problema je transformacija vlasništva nad zemljištem koje je tokom procesa tranzicije, iz sistema korišćenja prešalo u vlasništvo nad zemljištem. Kako je izjavio gradonačelnik grada Šapca, gdin Miloš Milošević, važeća rešenja oko konverzije nisu adekvatna i potpuno prihvatljiva i zbog toga u praksi lokalne samouprave imaju puno problema sa tim pitanjem.\nTakođe, može se reći da su evidencije postojeće imovine nepotpune i neuređene, da katastar nepokretnosti kao služba može i mora da bude mnogo efikasnija kao što i ceo sistem u jednoj lokalnoj samoupravi treba da bude efikasniji. Ali ne zbog toga što je to zakonska norma i obaveza, nego zato što je to normalna i profesionalna potreba.\nCeo sistem lokalne samouprave koji prati svaku investiciju, od početka prilikom kupovine imovine pa do izdavanje upotrebne dozvole nad izvedenim objektom, mora podići efikasnost, mora biti podređen rešavanju problema, a interese investitora mora podrediti svakom mogućem brzom zakonski rešenju nastalog problema. Bez toga, investitori se neće odlučivati da dođu u opštine gde nisu uvereni da mogu da zadovolje svoje interese na najkvalitetniji način.


Povećava se broj pacijenata u kovid ambulantama novopazarskog Doma zdravlja – Sandzaklive.rs\n“Građani koji se prvi put sa simptomima sličnim koronavirusu jave na pregled u kovid ambulantu odmah su podvrgnuit testiranju.\nUkoliko brzi antigenski test pokaže da je negativan ipak se radi i PCR test koji može potvrditi brzi ili pak pokazati da je pacijent pozitivan. Prema rezultatu pacijent se dalje upućuje na potrebne preglede”, kazala je dr Azemina Omerović.\nPored apela da se svi koji se nisu što pre vakcinišu, lekari apeluju i na poštovanje epidemioloških mera. Da se maska obavezno nosi u zatvorenom prostoru, da se veća okupljanja na jednom mestu izbegavaju, da se na prve sumnjive simptome jave na pregled i da ne pokušavaju da sami sebi određuju ni dijagnozu ni terapiju. (rtv)\nNjemačka: Karantin za putnike koji dolaze iz Turske i SAD


Izrael planira da otvori vrata vakcinisanim turistima od 1. novembra - Svet - Dnevni list Danas\nPočetna » Svet » Izrael planira da otvori vrata vakcinisanim turistima od 1. novembra\nLideri Izraela preporučili su danas da ta zemlja dopusti dolazak vakcinisanih turista, počev od 1. novembra, pošto su njene granice bile zatvorene godinu i po dana za većinu stranih turista zbog pandemije korona virusa.\nTa preporuka koja još zahteva formalno odobrenje vlade data je u vreme kada Izrael izlazi iz četvrtog talasa zaraze korona virusom.\nTa država je u julu započela masovnu kampanju vakcinacije trećom, buster dozom vakcine Fajzer/Biontek za gotovo sve starije od 16 godina.\nKampanja je, kako se čini, dovela širenje zaraze pod kontrolu, navodi Asošiejted pres.\nKabinet premijera Izraela Naftalija Beneta saopštio je da stranci koji su u potpunosti vakcinisani pre manje od šest meseci, ili oni koji su kasnije primili buster dozu, mogu da udju u zemlju, kao i oni koji su se oporavili od kovida-19 pre manje od pola godine.\nPrihvataju se vakcine koje su medjunarodno priznate uključujuči Fajzer, Modernu, Džonson i Džonson Astrazeneku, Sinovak i Sinofarm, ali ne i rusku Sputnjik.\nNeki izraelski mediji spekulišu da će Benet sutra na sastanku u Sočiju sa predsednikom Rusije Vladimirom Putinom reći da će se prihvatiti i ruska vakcina.\nKako je navedeno ljudi koji dolaze iz takozvanih crvenih zemalja sa velikim brojem zaraženih neće moći da udju u Izrael, dok se u medjuvremenu prati pojava novih varijanti, uključujući i podvarijantu soja delta koja je ove nedelje identifikovana u Izraelu.\nOva odluka bi mogla da podstakne turizam u Izraelu koji je jako pogodjen zbog pandemije.\nOna je doneta pre Božića kada desetine hiljada stranih turista posećuju sveta mesta u Jerusalimu i Vitlejemu na okupiranoj Zapadnoj obali.\nPreporuku je dala nekolicina ministara sa zdravstvenim, turističkim, ekonomskim i bezbednosnim ekspertima. Neki detalji još nisu objavljeni pa se nije znalo da li će stranci biti testirani i da li će morati da budu u karantinu po dolasku.\nDok je bio zatvoren, u Izrael su mogli da dolaze samo neki stranci uključujući ljude koji imaju bliske rođake u toj zemlji i one koji dolaze da rade ili studiraju.\nOrganizovane grupe turista počele su da dolaze u septembru.\nOne moraju da se podvrgnu testu pre ulaska u avion, po dolasku i pre odlaska iz Izraela.\nTa pravila će, kako je naknadno objavljeno, važiti i dalje, a karantin će trajati jedan dan, ili dok ne stigne negativan rezultat testa.


Šume Srpske: Nema umanjenja prava radnika, pravilnik o radu van snage\nBANJALUKA, Predsjednik Jedinstvene udružene sindikalne organizacije Javnog preduzeća /JP/ “Šume Srpske” Slavica Elez izjavila je danas u Banjaluci da su dobili čvrsto obećanje rukovodstva kompanije da neće biti umanjenja prava radnicima na osnovu novog pravilnika o radu u ovoj firmi.\nElezova je rekla novinarima da im je direktor “Šuma” Risto Marić na današnjem sastanku obećao da se pravilnik od danas stavlja van snage, usljed čega neće biti umanjenja davanja ni po osnovu prevoza.\n“Imamo obećanje da će to u pisanoj formi stići danas ili sutra. Ukoliko se ne ispuni obećanje, odmah i obavezno idemo u priču protesta i štrajkova”, poručila je Elezova.\n“Pravilnik o radu neće se primjenjivati do donošenja pojedinačnog kolektivnog ugovora i o tome će biti dostavljen dopis svim šumskim gazdinstvima”, istakao je Marković.\nKada je riječ o reprezentativnosti Sindikata, Marković je rekao da oni funkcionišu već 20 godina, iako je bilo nesuglasica sa rukovodstvom “Šuma”.\n“Naš zahtjev je otišao u resorno ministarstvo koje će dati svoje tumačenje i stav o reprezentativnosti, nakon čega bismo došli do nekog rješenja”, naveo je Marković.\nNakon sastanka je rečeno i da je Uprava “Šuma” na sjednici, održanoj polovinom juna, izdala rješenje o reprezentativnosti Sindikatu zaposlenih Javnog preduzeća “Šume Srpske”, ali da je resorno ministarstvo dokazalo suprotno.\n“Mi smo bili, bićemo i ostajemo reprezentativni”, istakla je Elezova.\nRukovodstvo “Šuma Srpske” i predstavnici Jedinstvene udružene sindikalne organizacije JP “Šume Srpske” danas su razgovarali o potpisivanju pojedinačnog kolektivnog ugovora.\nTagovi: pravilnik o radusindikatsume srpske


DODIK GDJE DRUGO NEGO U SRBIJI: POČASTVOVAN JER SVJEDOČI IZGRADNJI KORIDORA 10 | Hayat.ba\nDODIK GDJE DRUGO NEGO U SRBIJI: POČASTVOVAN JER SVJEDOČI IZGRADNJI KORIDORA 10\nČlan Predsjedništva BiH Milorad Dodik rekao je da je počastvovan jer svjedoči važnom uspjehu Srbije - izgradnji Koridora 10, koji je planiran decenijama unazad, a koji je je uspjela da realizuje generacija političara na čelu sa predsjednikom zemlje Aleksandrom Vučićem.\nRazličite generacije političara prije vjerovatno su željele,ali nisu uspjele da stvore pretpostavke za tako nešto. Evo stvorile su se okolnosti da to uradi ova generacija na čelu sa Vučićem – rekao je Dodik, prenosi Televizija “Pink”.\nNa toj trasi je i tunel Bancarevo, gdje je lijevi tunelski kanal morao da bude produžen, a ispostavilo se da je neophodno izgraditi i galeriju u koju su ugrađena 132 šipa i više od 10.000 metara kubnih betona, javlja Srna.\nUkupna vrijednost izgradnje istočnog kraka procijenjena je na 476 miliona eura.


TotalCar.rs » Brže do parkinga u Beogradu, postavljeno još 2.125 senzora\nKako je preneo Beoinfo, Vesić je za Studio B rekao da su na taj način senzorima pokriveni Trg Slavija i Beogradska ulica i da je u poslednje tri godine postavljeno 1.500 senzora, tako da je sada ukupno 3.625 senzora i 126 tabli.\n“To znači da građani prilikom ulaska u određenu ulicu, već na početku ulice mogu da vide koliko u njoj ima praznih parking mesta, što skraćuje vreme traženja parking mesta. U centru grada zonirano je oko 25.000 parking mesta”, naveo je Vesić.\nOn je naglasio da je novi sistem važan kada su u pitanju parking mesta za osobe sa invliditetom.\n“Osobe sa invaliditetom će dobijati svoju kutiju koja će im stajati u automobilu i kada dođu na parking mesto koje je rezervisano za njih, doći će do preklapanja signala. Međutim, kada bilo ko drugi želi da parkira na to mesto, istog časa čovek koji naplaćuje parking dobija poruku da se neko parkirao na mesto za osobe sa invaliditetom i stiže ‘pauk'”, objasnio je Vesić.\nNaveo je da će novi parking senzori biti u fazi testiranja 20 dana, jer su u ovom trenutku potrebne četiri sekunde da se signal javi do servera, ali do 1. septembra će biti u punoj funkciji.\nFoto: Beoinfo, Izvor: N1


Zašto je Republika Srpska vakcine duplo skuplje platila od Srbije? – Banjaluka24\nZašto je Republika Srpska vakcine duplo skuplje platila od Srbije?\nKineska vakcinu Sinofarm, čiji je kontigent nedavno stigao u Republiku Srpsku, plaćena je više od 106 konvertibilnih maraka po komadu. Nadležni se pravdaju da cijenu formira ponuđač, dok iz opozicije upozoravaju da je cijena koju je za kinesku vakcinu platila Republika Srpska skoro duplo veća od iznosa koji je platila Srbija.\nZa 160 hiljada doza, odnosno 80 hiljada komada vakcine Sinofarm, Institut za javno zdravstvo Republike Srpske platio je 8,5 miliona maraka, pa je cijena po komadu veća od 106 konvertibilnih maraka. Iz Instituta se pravdaju da je takvu cijenu formirao ponuđač.\nVakcina je kupljena preko preduzeća Krajina Grup, a nabavka je provedena pregovaračkim postupkom bez objave obavještenja. Iz Instituta kao razlog navode krajnju hitnost.\nVeoma je važno da vakcine stižu u Republiku Srpsku i da se što više građana vakciniše u što kraćem roku, kažu naši sagovornici dobro upućeni u situaciju. Takođe je bitno i da se obezbijedi što povoljnija cijena, zbog čega iz opozicije pitaju kako je onda Srbija nabavila vakcinu Sinofarm po skoro duplo nižoj cijeni.\nStanić smatra da se ovako visoka cijena mogla izbjeći, samo da su zvaničnici Republike Srpske pratili šta radi Srbija.\nInstitut za javno zdravstvo Republike Srpske je nedavno nabavio 200 hiljada komada odnosno 400 hiljada doza ruske vakcine Sputnjik V, koje su plaćenje 13,4 miliona maraka odnosno 67 maraka po komadu.\nManjača: Drugi dan NATO vojne vježbe


Međunarodni dan starih - 1. oktobar - Penzin\nUjedinjene nacije su 14. decembra 1990. godine izglasale rezoluciju 45/106 kojom je 1. oktobar postao Međunarodni dan starijih osoba i prvi put je obeležen u svetu 1991. godine.\nSvetski dan starih ima za cilj da podigne svest u društvu o temama koje se tiču starijih, kao što su starenje ili iskorišćavanje i zlostavljanje. To je takođe dan kojim se iskazuje zahvalnost za doprinos koji su stariji građani dali i daju društvu.\nPraznik je sličan Nacionalnom danu baka i deka kakvi postoje u SAD i Kanadi, ili Danu poštovanja starih koji se obeležava u Japanu.\nPogledajte više na engleskom jeziku o Svetskom danu starih na sajtu Ujedinjenih nacija United Nations: International Day of Older Persons.\nTags:Međunarodni dan starihna današnji danoktobarUjedinjene nacije


Cilj Srbije - energija iz obnovljivih izvora\nsreda, 31 oktobar 2012 09:39\tPročitano 7609 puta\n„Cilj ove vlade je da do 2020.godine udeo obnovljivih izvora u ukupnom energetskom bilansu zemlje bude 27 odsto, a jedan od načina je svakako i veće korišćenje potencijala biomase“ – rekla je ministarka energetike Zorana Mihajlović na 6. Međunarodnom forumu o obnovljivim izvorima energije 24.10. u Novom Sadu .\nMinistarka Mihajlović je tim povodom izjavila da je njen cilj da se dosadašnje birokratske procedure za izgradnju postrojenja koja koriste obnovljive izvore energije smanje i da ubuduće umesto sadašnjih 27 broj potrebnih dozvola bude sveden na pet-šest.\n„Razlog zbog kog se obnovljivi izvori više ne koriste u Srbiji vidim birokratsku proceduru“ - rekla je Mihajlović na otvaranju Međunarodnog foruma.\nInvestitori su u proseku čekali dve do dve i po godine za dobavljanje 27 dozvola. A udeo obnovljivih izvora energije u energetskom bilansu Srbije je između tri i sedam odsto, ne računajući velike hidroelektrane.\nPredsedavajući 6. Međunarodnog foruma o obnovljivim izvorima energije Tihomir Simić naveo je da je briga za energetsku sigurnost svake zemlje i nacije predstavlja početak i kraj svih razmišljanja o boljem životu građana i da je jedan od glavnih ciljeva ovog foruma stvaranje uslova za energetski jaku i stabilnu Vojvodinu i Srbiju.


Rusija: Pažljivo pratimo sve što Amerika radi na polju naoružanja - 08.10.2019, Sputnik Srbija\nRuske vlasti pažljivo prate sve konstruktorske inovacije na kojima Amerika radi u oblasti naoružanja, rekao je portparol Kremlja Dmitrij Peskov. 08.10.2019, Sputnik Srbija\n„Veoma pažljivo pratimo sve korake koje Vašington preduzima na polju razvoja novih sistema naoružanja“, istakao je Peskov.\nPortparol ruskog predsednika je podsetio da su upravo naučno-istraživački radovi na polju stvaranja raketa srednjeg dometa, koji su kršili bivši Sporazum o likvidaciji raketa srednjeg i kratkog dometa, i bili razlog za raskidanje tog dokumenta, veoma važnog sa stanovišta međunarodne bezbednosti.\nPeskov je dodao da se Kremlj plaši nove runde trke u naoružanju, ali je istakao da Rusija u njoj neće učestvovati.\n„Kremlju je zabrinut novim krugom trke u naoružanju. Istovremeno, želim da vas podsetim na reči predsednika Putina, koji je rekao da Rusija neće biti uvučena u tu potencijalnu trku u naoružanju, jer već ima plan za godine unapred na planu tehnološke superiornosti za obezbeđivanje sigurnosti naše zemlje i pariteta“, zaključio je Peskov.\nPodsetimo, američki predsednik Donald Tramp je izjavio da SAD prave neverovatno novo oružje, među kojima su podmornice nove klase. Takođe je dodao da SAD razvijaju i obnavljaju nuklearno oružje.


GS-Solar planira izgradnju fabrike panela u Bugarskoj\nKineski proizvođač solarnih panela GS-Solar planira da investira u novi proizvodni pogon u Bugarskoj, saopštila je vlada te zemlje.\nGeneralni direktor GS-Solara Čao Hui Lin nedavno se sastao sa premijerom Bojkom Borisovim i njegovim zamenikom Tomislavom Dončevim u Sofiji da bi razgovarali o mogućnosti ulaganja, preneli su bugarski mediji.\nGS-Solar proizvodi solarne ćelije od tankog filma, koristeći amorfni silicijum. Ta kompanija proizvodi fotonaponske (PV) module od tankog filma.\nOna sarađuje sa velikim solarnim elektranama i distributerima fotonaponskih proizvoda, energetskim kompanijama, sistem integratorima, nosiocima projekata, i radi na energetskim projektima koje finansiraju vlade u Evropi i svetu.\nPredstavnici firme GS-Solar došli su u Bugarsku u sklopu šire privredne delegacije iz Kine, uključujući i Alibaba Grupu. Ovaj Internet gigant želi da otvori logistički centar u Bugarskoj koji bi služio kao centar za njihove porudžbine u Evropi. Nakon sastanka premijer Borisov je naglasio da će njegova vlada stvarati bolju poslovnu klimu i stimulisati ulaganja.\nKako je pokazala studija Evropske klimatske fondacije, ulaganja u solarnu energiju u Bugarskoj stagniraju u poslednje dve godine. Ta država je ukinula ranije odobrene podsticajne otkupne cene i uvela tarifu za priključenje na mrežu za proizvođače solarne i vetroenergije.\nTagovi: Evropska klimatska fondacija, fotonaponski paneli, obnovljivi izvori energije, OIE, PV, solar, solarni paneli\nPočetna » Vesti » OIE » GS-Solar planira izgradnju fabrike panela u Bugarskoj


Makedonija: Gruevski optužio strane ambasade za pritisak na DIK\nSa jednogn od protesta VMRO-DPMNE\n“Ukoliko Upravni sud pod pritiskom iz inostranstva potvrdi nezakonite odluke Državne izborne komisije, VMRO-DPMNE neće učestvovati u ponovnom glasanju, neće priznati rezultate i neće dozvoliti “aboliciranom kriminalcu” Zoranu Zaevu da formira vladu falsifikovanjem volje građana”.\nOvo je deo proglasa koji je usvojio Izvršni komitet VMRO-DPMNE, a pročitao ga je lider partije Nikola Gruevski okupljenim građanima ispred Državne izborne komisije, pre donošenja njene odluke o poslednjem prigovoru SDSM-a o prevremenim parlamentarnim izborima održanim prošle nedelje.\n“Mora prestati mešanje nekih stranih ambasadora u unutrašnje poslove Makedonije”, dodao je Gruevski. VMRO DPMNE, istakao je on, neće održavati sastanke sa drugim partijama ako na njima učestvuju prestavnici drugih država i neće prihvatiti nestandardna rešenja kojih nema u drugim evropskim zemljama. VMRO DPMNE neće dozvoliti kantonizaciju i redefinisanje države i boriče se za, kako je rekao, “desorošoizaciju” Makedonije.\nPosle toga, Državna izborna komisija je odbacila i poslednji prigovor Socijaldemokratskog saveza, pa se sednica završila takio što je usvojen jedan usvojen prigovor partije Albanaca Besa. Naknadno će biti odlučeno da li će biti ponovnog glasanja na jednom glasačkom mestu gde je utvrđeno da je umesto jedne građanke glasao neko drugi.\nUpravni sud ima 48 sati da odluči o žalbama partija, a konačni rezultati treba da budu objavljeni 21. decembra.


Naslednici Narodnog muzeja - Печат - Лист слободне Србије\nПочетна/Култура/Naslednici Narodnog muzeja\nНаташа Јовановић 19/09/2010\tКултура Оставите коментар\nKo je sastavio i po kojim kriterijumima ekspertski tim zadužen za nastavak rekonstrukcije Narodnog muzeja i šta smo novo kao obećanje dobili?\nU zlatno doba Narodnog muzeja zbog navale vrata ove institucije za publiku su zatvarana tek u ponoć! Tako je bilo 1966. godine kada su posetioci bili u prilici da vide 83 slike Vinsenta van Goga, ili 1967. kad je predstavljen arheološki materijal Lepenskog vira, zbog čeka je izložbena sala bila ispresecana veštačkim potocima u kojima su skulpture delom bile zaronjene. Godinama kasnije Narodni muzej pretvoren je u teatar apsurda, sa kafkijanskim scenama u kojima rame uz rame sa čuvarima, kustosi posle svake jače kiše kantama iznose vodu iz zgrade. Narodni muzej u Beogradu napunio je 166 godina, i nikada, čak ni za vreme raznih okupatora nije bio ovoliko dugo zatvoren. Da li podstaknuto tom činjenicom, ili zbog toga što je neko prepoznao da ukoliko svaki projekat bude opstruisan i nove vizije imaće svoju tržišnu cenu, ali tek Ministarstvo kulture odlučilo je da formira ekspertski tim, kako bi se najzad ustanovio kvalitet projekta rekonstrukcije ponuđenog za vreme mandata prethodnog ministra. Tim bi, kako je tada izjavio ministar Bradić trebalo da formuliše kako treba da izgleda muzej 21. veka.\nREKONSTRUKCIJE U MILIONIMA\nOvaj ekspertski tim je imenovan od strane novog Upravnog odbora Narodnog muzeja, a kao njegov predsednik izabran je Branislav Mitrović, ugledni arhitekta i novi predsednik Upravnog odbora,. U razgovoru za jedne novine Mirović je rekao da je izbor pao „na eksperte – arhitekte, muzeologe i inženjere, naše i inostrane, ljude neopterećene ovdašnjom atmosferom, koji neće dovesti u pitanje nešto što je urađeno samo zato što je skupo, nego će odgovoriti na pitanje šta je to što je najbolje za Narodni muzej i da li makar zrno tog najboljeg ima postojeći projekat, kako bismo mogli da ga branimo. Stav Upravnog odbora je da tim nije angažovan kako bi dokazao greške postojećeg projekta, nego da bi nam dao relevantne savete“. Zanimljivo, ali Vasa Perović član tima sa zvanjem profesora arhitekture na Ljubljanskom univerzitetu, zapravo nije profesor na pomenutom fakultetu , dok je recimo Goran Vojvodić, arhitekta koji sada zagovara novi projekat, svojevremeno bio član gradske komisije koja je jednoglasnom odlukom usvojila projekat Milana Rakočevića.\nNo, imajući u vidu da je projekat Rakočević dobio sve potrebne saglasnosti nadležnih Republike Srbije i Grada Beograda, uključujući i sve organe Narodnog muzeja, Ministarstva kulture, kao i Republičkog i Gradskog zavoda za zaštitu spomenika kulture, preispitivanje stava članova novog tima gubi na moralnoj snazi.\nSMAK ILI SMENA\nZa pronalaženje finansijskih nedoslednosti pobrinuo se ministar Nebojša Bradić, koji je naveo podatak da je za izradu Glavnog projekta i njegovu tehničku kontrolu od 2006. godine, potrošeno preko 78 miliona dinara, od čega samo za konsultantske usluge administratora projekta – čak 23,5 miliona dinara. „Pri tome, ne treba ponavljati da praktično rekonstrukcija nije ni započeta“. Upravni odbor Narodnog muzeja i ekspertski tim za rekonstrukciju, odlučili su da hitno sastave „iscrpan akcioni plan“, nakon čega sledi javni poziv za novo projektno rešenje. Ministar kulture Nebojša Bradić, rekao da je za tu svrhu planirano „do 20 miliona evra”,a radovi su predviđeni da se završe do 2012. godine. Podsetimo, ukoliko ne dođe do smaka sveta biće to godina održavanja sledećih skupštinskih izbora\nUkoliko i ovaj ekspertski tim ne uradi ništa, odgovornost se već može prebaciti na novu političku garnituru, koja će se, izvesno baviti istim poslom. Jer problem Narodnog muzeja nasledili su svoje vreme svi ministri kulture u poslednjih deset godina. Na taj način oni su bili direktno ili indirektno umešani u skandal pokušaja, što će do današnjih dana ostati ključni razlog zbog koga muzej već godinama ne radi, već je prepušten nemilosti dolazećih i prolazećih birokratija.\nU završnici (ili na početku?) svega što će se desiti sa Narodnim muzejom, ostalo je spisak imena ljudi koju su bili uključeni u projekte rada na rekonstrukciji. I račun preko milion dinara.\nMada nema materijalnih dokaza za to, na sceni je planirano ubijanje nasleđenog umetničkog blaga i opstrukcija srpskog kulturnog uzdizanja. Ali, kako je „Pečat“ već pisao, ako ne postoje opipljivi dokazi o jednoj nezapamćenoj zaveri, postoje konkretna dela počinjena na štetu Narodnog muzeja i celokupne nacionalne kulture jer već jednu deceniju je sistematski sprečavano, da generacije studenata istorije i umetnosti, kao i na desetine i stotine hiljada stranih i domaćih posetilaca Beograda, uđu u ovu ustanovu stvaralaštva i duhovnosti.


Djeca imaju pravo na zaštitu od nasilja\nSvaki oblik nasilja nad djecom je trauma za dijete za cijeli život, posebno ako se radi o različitim oblicima seksualnog zlostavljanja i iskorištavanja djece i, dodatno, kad to nasilje traje godinama i u najmlađem uzrastu djece i kad dolazi od najbližih članova porodice.\nSeksualno zlostavljanje je najteži oblik nasilja nad djecom i najgori je vid demonstracije moći - emocionalne, ekonomske, autoriteta, koju počinilac koristi i zloupotrebljava dijete da zadovolji svoje potrebe.\nIstraživanja pokazuju da se ova vrsta nasilja dešava u svim društvenim slojevima nezavisno od prihoda, vrste i stepena obrazovanja, kulture i društvenog statusa, a žrtva može biti svako dijete, dijete je žrtva jer mu vjeruje. Počinioci ovih djela najčešće su lica za koje niko i nikada ne bi rekao da bi to uradili, ljubazni su, ,,znaju sa djecom,, znaju zadobiti njihovo povjerenje, obmanjuju ih i manipulišu njima, a onda ih ucjenjuju. Držeći ih u stalnom strahu i ucjenama, smanjuju mogućnost da dijete o tome progovori. U ovakvim situacijama, najvažnije je da se, odmah po prijavi ili saznanju da je dijete žrtva seksualnog zlostavljanja, dijete adekvatno zbrine, a to znači da se zbrine izvan sredine u kojoj je pretrpilo nasilje i da mu se obezbjedi potrebna pomoć i podrška uključujuči i medicinsku i svaku drugu pomoć zavisno od potreba i da se hitno provede temeljna istraga o svim okolnostima slučaja. Istraga mora da odgovori na brojna pitanja, između ostalog i na pitanje ko je zakazao i koja institucija nije adekvatno odgovorila na potrebe djeteta.\nDjeca imaju pravo na zaštitu od svakog oblika nasilja, zlostavljanja i zanemarivanja i vrlo je važno da se o ovim pitanjima govori i ne samo onda kada se nasilje dogodilo, ali na način koji neće dodatno ugroziti dijete i njegovo pravo na zaštitu dostojanstva i njegove privatnosti. Zato pažnju treba usmjeriti na prisutnost pojave nasilja nad djecom i spremnost sistema da na istu odgovori, a ne na konkretan slučaj i dijete pojedinačno.


Tesla najavljuje kompaktni električni automobil | SEEbiz.eu\nObjavljeno: 19.01.2020 / 11:05\nTesla planira u Kini izgraditi novi centar za istraživanje i razvoj, a objavljena je i skica koja najavljuje prvi kompaktni električni automobil. Ovaj model bi trebao pronaći svoje mjesto ispod Teslinog Modela 3 i da predstavlja rivala Volkswagenovom električnom modelu ID.3.\nKompanija ovim putem poziva zainteresirane dizajnere i inženjere da se prijave za rad u novom Teslinom postrojenju u Kini.\nOsnivač Tesle Elon Musk je tokom događaja lansiranja Modela 3 i Modela Y proizvedenih u Kini izrazio želju da dizajnira električni automobil u Kini namijenjen globalnom tržištu.\nTagovi: Tesla, Elon Musk, električni automobili\nProduženo plaćeno odsustvo za radnike Fiata u Kragujevcu\nKRAGUJEVAC - Zbog aktuelne situacije u vezi sa epidemijom koronavirusa produženo je plaćeno odsustvo za radnike fabrike Fiat Chrysler automobili (FCA) Srbija za još nedelju dana - do 3. aprila, rečeno je za agenciju Beta u Samostalnom sindikatu te fabrike u Kragujevcu.\nKRAGUJEVAC - Zaposleni u kragujevačkoj fabrici automobila Fiat do 27.marta su na plaćenom odsustvu, ali u Samostalnom sindikatu očekuju da će tokom sutrašnjeg dana verovatno biti doneta nova naredba kojom će, zbog vanrednog stanja, biti produžena obustava proizvodnje.


Oni su zaboravili na krizu: Izborne kampanje koštaju 30 miliona evra! – Nadlanu.com\nOni su zaboravili na krizu: Izborne kampanje koštaju 30 miliona evra!\nObjavljeno 12. mar 2014. / 09:00:06\nTo što kampanja za izbore 16. marta traje kraće nego prethodne, ne znači i da će ceh biti manji. Procenjuje se da će stranke za izbornu promociju potrošiti blizu 30 miliona evra, koliko je ukupno koštao marketing za prošle izbore.\nZoran Stojiljković, član Odbora Agencije za borbu protiv korupcije, ocenjuje za “Blic” da će i u ovoj kampanji stranke neracionalno trošiti novac, iako i dalje duguju za prethodnu.\n– Mnoge partije su u ovu kampanju ušle sa dugovima i biće oslonjene na novac koji dobijaju iz budžeta. Ipak, naprednjaci će iskoristiti sve kapacitete kako bi na izborima osvojili više od polovine mandata u Skupštini. Mimo svojih mogućnosti novac će trošiti stranke koje hoće da prežive i pređu cenzus, a ima ih mnogo, jer samo tako mogu da ostanu u politici – navodi Stojiljković.\nRaspisivanjem izbora, TV stranice su cene oglašavanja povećale za 100 odsto. U strankama navode da im oko 80 odsto budžeta za kampanju ode na televizijsko oglašavanje.\nOkvirne cene u kampanji\nEmitovanje spota od 90.000 do 270.000 dinara\nBilbordi od 55 do 1.100 evra\nZakup Kombank arene do 25.000 evra\nZakup Sava centra do 720.000 dinara\nPlaćeni termin od pet minuta 12.500 evra\nPlaćeni termin od 30 minuta 40.000 evra\nNa RTS-u najjeftiniji sekund košta 6.000 dinara, dok je oglašavanje najskuplje posle Dnevnika i u poluvremenu Lige šampiona i tada košta 18.000 dinara.\nNa TV B92 nisu mogli da nam kažu koliko kod njih košta emitovanje stranačkog spota, jer cena varira zbog različitih okolnosti. Međutim, na toj TV pet minuta prostora može da se kupi po ceni od 12.500 evra, dok zakup termina od 30 minuta košta čak 40.000 evra.\nStranke će velika sredstva morati da izdvoje i za bilborde, a cene se kreću do 55 do 1.100 evra nedeljno. Zavise od mesta i vremena oglašavanja, ali i od vrste reklamnog panoa. Naravno, najskuplje je u Beogradu.\nVelika stavka biće i zakupljivanje sala – u Kombank areni cena zakupa sa svim tribinama je 25.000 evra, a Sava centar po danu košta 720.000 dinara za Veliku salu.\nPolitičke partije nerado govore o novcu koji troše za kampanju. U SNS-u na to pitanje nismo dobili odgovor ni funkcionera ni u Odeljenju za medije. O troškovima kampanje nisu želeli da govore ni u LDP-u, NDS-u i URS-u.\nDirektor SPS Dejan Backović očekuje da će kampanja socijaliste koštati oko tri miliona evra.\n– Očekujemo da ćemo bar trećinu kampanje platiti od novca iz budžeta, a ostatak od donacija. Nismo uspeli da dobijemo kredit od banaka – objašnjava Backović.\nU DS koja još otplaćuje kredit od prošlih izbora kažu da će njihova kampanja koštati oko milion evra.\n– Naša kampanja finansira se isključivo od novca iz budžeta i donacija pojedinaca – navodi za “Blic” Aleksandra Jerkov, portparolka DS.


Gradski prevoz u Beogradu: Problem su penzioneri i kontrolori?! - Penzin\nPočetna Magazin Godine Gradski prevoz u Beogradu: Problem su penzioneri i kontrolori?!\n“Bus plus”, savremeni naplatni sistem gradskog prevoza uveden pre dve godine u Beogradu, poznat i po “kontroverzama” o kojima je pisao i Centar za istraživačko novinarstvo, poslednjih meseci, od smene gradskih vlasti koje su ga uvele, ima brojne probleme u radu (ili se oni tek sada vide?).\nAli, problemi su izgleda detektovani: penzioneri, druge povlašćene kategorije i kontrolori! Tako bar Večernje novosti prenose žalbe Apeksa, firme koja je dobila posao ugradnje uređaja i naplate karata. Javnosti nikada nije jasno predočeno ko je zadužen za koji deo posla između Apeksa i GSP-a, ali Apeks sada traži da GSP preuzme posao kontrole naplate (što je GSP i do sada izgleda radio u nekoliko navrata tokom poslednje dve godine, iako na to nije bio obavezan prema potpisanom ugovoru).\nU takvoj podeli posla, GSP bi bio zadužen za prevoz putnika i kontrolu, a Apeks za ubiranje prihoda. Međutim, da bi uspešno poslovala, privatna kompanija traži i promenu tarifnog sistema, što u prevodu znači – poskupljenje ili naplatu prevoza za povlašćene kategorije među kojima su učenici, osobe starije od 65 godina, trudnice, nezaposleni, itd.\nProblem Apeksa je izgleda u tome što dobija samo 8,53 odsto prihoda od karata (koliki je profit i ima li ga uopšte?), iako se rezultati njihovog rada već ogledaju u daleko boljem gradskom prevozu u prestonici nego što je to bio slučaj ranije (ili ipak ne?). Penzin ostavlja mogućnost da neki deo iznetih predloga nismo dobro razumeli – usled nedostataka informacija od javnog značaja.\nTags:ApeksBeogradbudžetBus plusgradGSPjavni prevozpenzioneritroškovi


Slovenačka policija uhapsila je tri osobe koje su učestvovale u neredima u utorak zbog sumnje da su počinile prekršaj protiv javnog reda. Između ostalih, Zoran Stevanović, lider političke stranke Resni.ca i jedan od pokretača protesta protiv vladinih mera protiv Covida, priveden je uveče, oko 21 čas. Ranije je policija privela i repera Zlatka koji je pozivao na marš kroz Ljubljanu.\nPolicija takođe nastavlja prikupljanje informacija i bavi se nekoliko krivičnih dela. Između ostalog, demonstranti su oštetili vozila policijske službe.\nDve osobe su trebale lekarsku pomoć zbog udisanja gasa ili suzavca, a šest policajaca je lakše povređeno.\nJučerašnjem protestu, koji se nakon početnog okupljanja na Trgu Republike ponovo preselio na ljubljanske ulice, prisustvovalo je oko 3.000 ljudi, saopštila je policija. Učestvovalo je nekoliko policijskih jedinica, kao i specijalna jedinica, jedinica konjičke i vazdušne policije.\nProtest ponovo nije prijavljen, a nakon manje od dva sata, uprkos upozorenjima, učesnici su napustili Trg Republike i izašli na ulice. Policija je stoga pozvala učesnike da se raziđu iz bezbednosnih razloga, ali okupljeni nisu poslušali pozive.\nPrema izveštaju, izgrednici su nastavili sa ozbiljnim i masovnim kršenjem javnog reda, uključujući bacanje različitih predmeta na policajce i vozila. Pošto se demonstranti nisu razišli uprkos naređenjima, policija je upotrebila vodene topove i suzavac na Slovenskoj cesti. Kako je juče izvestila televizija N1, policija je u Ljubljani upotrebila suzavac u količini kao nikada do sada.\nDemonstranti su se vratili na Trg Republike, zatim su marširali u pravcu Tržaške ceste i preko Tivolija prema Celovškoj cesti. “Bezbednost železničkog nadvožnjaka je takođe bila ugrožena, a saobraćaj je obustavljen iz bezbednosnihi razloga”, navodi se u policijskom izveštaju.\nOko 19.30 male grupe su se zadržale u centru, kršeći javni red, a na policajce su, između ostalog, bacani različiti predmeti. Prema policiji, nešto pre 21 sat, poslednji demonstranti su rasterani i uspostavljen je javni red.\nDanas je Ljubljana domaćin samita EU – Zapadni Balkan, a policija je naredila ograničeno kretanje u nekim oblastima glavnog grada. Ali, ipak je moguće da demonstranti iskoriste prisustvo najviših evropskih zvaničnika da se ponovo okupe i izraze svoje nezadovoljstvo merama protiv Covida.


Đukanović: Prvo formirati prelaznu vladu, pa produžiti mandata radnoj grupi\npetak, 08 novembar 2019 17:43\nDemokratski front (DF) će glasati za Odluku kojom se produžava mandat radnoj grupi za izborne reforme, ali, u tom političkom savezu traže da se prethodno donese Odluka kojom se odmah formira prelazna vlada, u skladu sa Sporazumom koji su potpisali opozicioni poslanici, a da se potom donese odluka o produžetku rada toj radnoj grupi, saopštio je poslanik DF-a Milutin Đukanović.\nSkupština će produžiti rok za izborne reforme do 31. decembra, a to će biti dogovoreno na sjednici Odbora za izbornu reformu u ponedeljak.\nOdbor za sveobuhvatnu reformu izbornog i drugog zakonodavstva trebalo je do 15. novembra da završi posao na izbornim reformama, ali do sada nije usaglašen nijedan predlog zakona.\n"Ako se prihvati naš predlog, onda bi DF bio dio ovog dogovora, a ako toga nema, onda još jednom pozivamo opoziciju da napusti radnu grupu", navodi Đukanović.\nDodaje kako se u DF-u nadaju da "neki u opoziciji nijesu zaboravili da su im DF i ostali u opoziciji najbliži".\n"Jedino što bi rušilo činjenicu da smo najbliži je da eventualno postoji tajni dogovor između DPS i Demokrata od ljetos - da nema tehničke vlade. A ako nema tajnog dogovora DPS i Demokrata, i preuzetih obaveza Demokrata prema DPS-u, onda ih pozivamo da napuste radnu grupu i idu sa nama na proteste", saopštio je Đukanović.\nViše iz ove kategorije « Radulović za Novu M: Makronova izjava ne doprinosi procesu proširenja Palmer: Mali Šengen obećava, ima mjesta za Crnu Goru »


Zaključak sastanka sa EK: Netransparentnost i usporene reforme\n27 апр Netransparentnost i usporene reforme – zaključak sastanka s Evropskom komisijom\nPosted at 17:45h in Evropske integracije\tby\tIvana\nNetransparentnost procesa donošenja odluka i loša primena postojećih zakona, čak i onih koji su usklađeni sa pravnim tekovinama Evropske unije, i dalje su najveći problem u oblasti zaštite životne sredine u regionu Zapadnog Balkana. To je bio zaključak onlajn sastanka Evropske komisije sa organizacijama civilnog društva sa Zapadnog Balkana i iz Turske, koji je održan u cilju uključivanja civilnog sektora ovih zemalja u debatu o novim prioritetima u zaštiti životne sredine i Evropskom zelenom planu.\nMeđu predlozima predstavnika Zapadnog Balkana i Turske za izradu Zelene agende, bilo je hitno preduzimanje mera za smanjenje zagađenja vazduha, kao i rad na infrastrukturi za tretman otpadnih voda. Govorilo se i o uspostavljanju ekološke mreže Natura 2000, koju u Evropi čini skup prirodnih područja pod posebnom zakonskom zaštitom. Iako se godinama radi na pripajanju zaštićenih područja u Srbiji ovoj mreži – pomaka napred i dalje nema. U stvari, ova područja su trenutno ugroženija nego ikad, usled izgradnje malih hidro elektrana koje uništavaju sve balkanske reke i njihove pripadajuće ekosisteme.\nU diskusiji je učestvovalo 24 organizacije civilnog društva, koje su predstavljale sve zemlje učesnice EPPA programa. Predstavnik Mladih istraživača Srbije bila je Milka Gvozdenović, koordinatorka za politike zaštite životne sredine i umrežavanje. Sastankom su predsedavali predstavnici Evropske komisije, Madalina Ivanica i Gijemet Vaši, koji su prepoznali važnost učešća civilnog sektora u javnoj debati o ovim pitanjima i najavili veći pritisak na Vlade zemalja potpisnica kada je reč o sprovođenju politika životne sredine.\nTokom sastanka, Tanja Hafner Ademi, vođa tima projekta koji podržava EU „Tehnička podrška organizacijama civilnog društva“, govorila je o napretku projekta, kao i o izgradnji kapaciteta ministarstava u regionu na prenošenju i praćenju primene pravnih tekovina EU u oblasti životna sredine. Mihail Dimovski, EPPA vođa tima, održao je prezentaciju o EPPA aktivnostima usmerenim na usklađivanje Zelene agende za Zapadni Balkan sa Evropskim zelenim planom.\nUčesnici sastanka su imali i kraću obuku o pristupanju problemima iz oblasti zaštite životne sredine, kao i komunikacije i rada sa predstavnicima Evropske komisije. Obuku su držali predstavnici Evropskog biroa za zaštitu životne sredine i očuvanje prirode – Patricia Hajdeger i Henrik Osterblad.\nUčesnici su izrazili nadu da će se kvalitetan dijalog civilnog sektora sa Evropskom komisijom nastaviti i u narednom periodu, s obzirom na to da su povratne informacije sa terena ključ uspeha Evropskog zelenog plana i Zelene agende za Zapadni Balkan.


Đokić pozvao ruske privrednike da ulažu u RS - Akta.ba\nĐokić pozvao ruske privrednike da ulažu u RS\n15.03.2018. 08:46 / Izvor: Akta.ba\nMinistar rudarstva, energetike i industrije Republike Srpske Petar Đokić je jučer u Beogradu pozvao ruske privrednike da investiraju u Srpsku.\nOn je rekao i da je Republika Srpska pokazala da je pouzdan partner svim stranim investitorima i da je dobro mjesto za ulaganja u raznim oblastima, te istakao da je posvećna saradnji sa Rusijom.\n"Republika Srpska je veoma posvećena razvoju i unapređenju saradnje sa Ruskom Federacijom", rekao je Đokić na okruglom stolu "Perspektive saradnje u oblasti inovacija i mala i srednja preduzeća".\nOkrugli sto je organizovan u sklopu pete privredne izložbe "Ekspo Rusija - Srbija 2018" čiji je cilj jačanje trgovinskih veza i strateškog partnerstva dve države.\nĐokić je izrazio uverenje da će skup, koji se završava, u petak, 16. marta dovesti do sklapanja novih poslovnih aranžamana privrednika Srbije, Republike Srpske i Rusije. On je napomenuo da je u 2017. godine obim trgovinske razmene Republike Srpske i Rusije iznosio 679 miliona KM uz ocjenu da može biti znatno veći.\nPrema njegovim riječima, plasman robe iz Rusije na tržište Republike Srpske je bio veći nego izvoz iz Republike Srpske u tu zemlju. Đokić je ukazao da je izvoz iz Republike Srpske u Rusiju u 2017. godini zabilježio rast od 73 odsto, dodavši da i to pokazuje da su mogućnosti saradnje velike.\n"Želimo da Republika Srpska bude prepoznata kao mjesto za kvalitetno i stabilno poslovanje", rekao je on.\nĐokić je napomenuo da Republika Srpska u prošloj godini imala najveći rast bruto društvenog proizvoda u regionu, i to od 3,5 odsto.\nPrema njegovim riječima, Republika Srpska je to uradila uprkos raznim smetnjama vlasti sa nivoa BiH.\nĐokić je posebno naglasio zainteresovanost Republike Srpske za saradnju i u oblasti inovacionih tehnologija, digitalizacije i naučnih dostignuća sa Rusijom.\n"Želimo da pozovemo ruske partnere da hrabro donesu odluku i investiraju u Republiku Srpsku", rekao je on.\nĐokić je istakao i da je Republika Srpske opredijeljena za jačanje veza sa Rusijom na svim poljima i da je spriječila da BiH uvede sankcije Ruskoj Federaciji.\nUčesnici okruglog stola su ukazali i na značaj saradnje malih i srednjih preduzeća Srbije, Republike Srbije i Rusije. Zamjenik ministra ekonomskog razvoja Rusije Aleksej Gruzdajev ocijenio je da je neophodno da se međusobna privredna saradnja širi i unapređuje.\n"Potrebno je da sistemski radimo i širimo saradnju", rekao je on.\nPrema njegovim riječima, Rusija je zainteresovana za razvoj i unapređenje i ekonomske saradnje malih i srednjih preduzeća.\n"Ruske kompanije sa velikim interesovanjem gledaju na tržište Srbije", rekao je Gruzdajev.\nOn je posebno naglasio značaj saradnje i u oblasti informacionih tehnologija i novih naučnih dostignuća. Sa ocjenom ruskog ministra u vezi sa saradnjom u oblasti informacionih tehnologija sagalasio se i državni sekretar u Ministarstvu trgovine, turizma i telekomunikacija Srbije Stevan Nikčević.\nOn je kao dobar primjer za tu oblast naveo saradnju beogradskog naučno-tehnološkog parka sa sličnim institucijama tog profila u Rusiji.\nEkspo Rusija - Srbija 2018\nVuk Hamović planira u Hercegovini da gradi solarnu elektranu na 133 hektara\nUkupni desezonirani promet industrije RS u oktobru manji za tri odsto


Park znanja biće završen sredinom aprila - Ozonpress :: internet portal\nTag: Park znanja\nPark znanja, zajednički projekat Regionalnog centra za stručno usavršavanje zaposlenih u obrazovanju i Tehničke škole, biće otvoren sredinom aprila meseca. Infrastrukturni radovi su uglavnom završeni, a u toku je izrada nastavnih učila. Prema rečima direktorke Regionalnog centra Gorice Stanojević, do sada je u izgradnju uloženo oko 2,5 miliona dinara, a očekuje se da cela investicija dostigne 5 miliona dinara. Veliki doprinos izgradnji dale su institucije grada, pre svega lokalna samouprava i firme, ali i Geografsko ekološko društvo, koje je na konkursu NIS-a obezbedilo 400.000 dinara.\n– Park znanja je trebalo da bude otvoren u novembru mesecu, ali zbog realnih okolnosti i nedostaka novca, završetak se očekuje za kraj aprila. Svi grubi radovi su realizovani, dovedene su elektrointalacije, voda, urađene su behaton ploče, odnosno staze, a sve obrazovne instalacije su u fazi izgradnje. Otvaranje je predviđeno sredinom aprila meseca, jer tada obeležavamo osam godina od otvaranja Regionalnog centra. Ovo će biti prava učionica na otvorenom, a učenici će imati prostor koji će služiti za povezivanje teorijskih i praktičnih znanja. Park znanja će moći da koriste sve predškolske i obrazovne ustanove iz celog okruga ali i Srbije. Učila su odredili aktivi geografije, fizike, bilogije, a deo tek treba da se dogovori. To su instalacije koje ne zahtevaju dosta novca ni ulaganja, ali zahtevaju saradnju sa institucijama kao što su Matematički i Fizički fakultet, objašnjava direktorka Gorica Stanojević.\nPrema njenim rečima, biće iskorišćeno znanje i iskustvo profesora Dragiše Petkovića iz Mašinsko- saobraćajne škole, koji je do sada osvojio nekoliko nagrada na Sajmu obrazovanja za nova nastavna učila.\nPark u Šapcu


Brus ONLINE - Neverovatna pobeda Partizana u Milanu!\nNeverovatna pobeda Partizana u Milanu!\nKošarkaši Partizana napravili su senzacionalan preokret i retko viđen podvig na gostovanju u Milanu, pošto su nadoknadivši čak 21 poen zaostatka, savladali domaći Armani rezultatom 69:65 (14:12, 5:19, 20:25, 30:9) u sklopu 5. kola Evrolige.\nPartizan je odlično otvorio meč petog kola Evrolige na gostovanju u Milanu i posle prve četvrtine vodio je sa 14:12, ali onda je u nastavku usledila crna serija od čak 15:0 domaće košarkaše. Armani je drugoi deo igre rešio u svoju korist sa 19 postignutih koševa, dok su se crno-beli zaustavili na samo pet poena za 10 minuta.\nDo poluvremena Partizan je šutirao samo sa 32% za dva poena, a od 12 pokušaja da se pogodi trojka, uspešan je bio samo jedan. Uzalud je skok bio na strani gostiju iz Beograda, jer čak sedam minuta nisu uspeli da postignu koš (31:19).\nI u trećoj četvrtini Partizan je igrao dosta loše sa dva postignuta poena u uvodnih nekoliko minuta, ali ni 45:24 na semaforu sredinom treće deonice nisu obeshrabrili igrače srpskog šampiona. Uz rezerviste Anđušić, Čakarevića i razigranog Kecmana, Partizan je iz minuta u minuta polako smanjivao prednost italijanskog tima, a onda u završnici utakmice napravio čudesan preokret.\nKada su svojom iznova dobrom igrom probudili nervozu kod rivala, igrači Armanija su počeli da nerezonski šutiraju, što ih je uvelo u niz grešaka. S druge strane, Partizan je igrao srcem i na minut i po pre kraja meča pri rezultatu 63:60 za Armani, Anđušić promašuje trojku u pokušaju za izjednačenje, ali u novom napadu Peković smanjuje na samo poen razlike.\nMinut do kraja košarkaši Armanija mobilišu snagu ali gube loptu i kreće napad Partizana koji Kecman ubacuje i donosi vođstvo 63:65. Potom do novog napada i lopte dolazi Ejsi Lo koji posle prekršaja koristi oba bacanja. Italijani u očaju pokušavaju da poprave nepopravljivo pogađaju dva poena, premalo da stignu razgoropađeni Partizan.\nKecman potom pogađa oba slobodna bacanja za konačnih 69:65 i prvu pobedu ali neverovatnu Partizana na gostujućem parketu ovosezonske Evrolige.\nI sama činjenica da je poslednja četvrtina dobijena rezultatom 30:9 govori o odlučnosti crno-belih da časno privedu kraju ovaj meč, ali i još više o njihovoj želji da pokažu da pobeda nad Realom u "Pioniru" nije bila slučajnost.\nPartizan je predvodio Milan Mačvan sa 18 poena i 11 skokova, a sledio ga je Nikola Peković sa 15. Najefikasniji u Armaniju bio je Danilo Galinari sa 14 poena, dok su Malik Hejrston i Stefano Mančineli postigli po 12.\nTrener Partizana Vladimir Jovanović izjavio je da je njegov tim nije gubio nadu ni kada je imao -21 razlike.\nPosle pobede u Milanu šampion Srbije sada ima učinak 3/2, dok je ovo Armaniju bio treći poraz. U ostalim mečevima Makabi je savladao ekipu Šarlroa rezultatom 69:59, dok je Real deklasirao Anadolu Efes sa 104:84.\nCrno-beli u sledećem kolu igra protiv Anadolu Efesa u Istanbulu.\nMakabi - Šarloa 69:59\nArmani Milano - Partizan mt:s 65:69\nReal Madrid - Anadolu Efes 104:84\nTabela: Makabi 4-1, Real 3-2, Partizan mt:s 3-2, Anadolu Efes 2-3, Armani 2-3, Šarlroa 1-4.


Dragan Marković Palma dobitnik nagrade Najevropljanin 2017. - Nedeljnik\nDragan Marković Palma dobitnik nagrade Najevropljanin 2017.\nNagrade za 2016. i 2017. biće uručene sada "zbog učestalih izbora"\nFoto: Tanjug / Dušan Ančić\nDragan Marković Palma, lider Jedinstvene Srbije, jedan je od dobitnika nagrade Najevropljanin za 2016. i 2017. godinu, koje dodeljuje Prva evropska kuća u Beogradu objavili su beogradski mediji.\nOna će večeras u Skupštini grada Beograda biti uručena dobitnicima, među kojima su, pored Palme, i predsednik Privredne komore Srbije Marko Čadež i glavni gradski urbanista Beograda Milutin Folić.\nIzborni savet Prve evropske kuće obrazložio je da je ovaj put stavio težište na promociju onih pojedinaca koji su u protekloj godini na stručan, organizovan i razvojno orijentisan način dali poseban doprinos daljem unapređivanju poslovnog ambijenta u zemlji, primeni kvalitetnih evropskih standarda i normi u političkom, pravnom i privrednom sistemu Srbije, stabilizaciji ekonomsko-finansijskih tokova i uravnoteženom i tradicionalnom izbalansiranom odnosu sa svim zemljama Evrope i šire.\nNagrada Najevropljanin za 2016. godinu za evropske integracije dodeljena je direktorki direktorata civilnog vazduhoplovstva Srbije Mirjani Čizmarov, stranom džavljaninu za oblast privrede generalnom direktoru Simensa u Srbiji Udou Ajhlingeru, za preduzetništvo sekretarki Sektora za preduzetništvo PKS Branislavi Simanić i za menadžment Milošu Neneziću.\nNagrada za 2017. godinu dodeljena je u oblasti ekonomije direktoru PKS Marku Čadežu, za razvoj lokalne samouprave Draganu Markoviću Palmi, za program razvoja direktoru kompanije Esense Nenadu Đorđeviću i za Projekat iz oblasti metropolitenskog Urbanizma gradskom medžeru Milutinu Foliću.\nNagrada se dodeljuje 18. put. Prva evropska kuća nastala je 2000. godine pod okriljem Evropskog pokreta, kada su zajedno ustanovili nagradu, a 2008. zbog neslaganja oko jasnih pravila i procedura članova žirija i donošenja odluka o nominaciji i dodeljivanju nagrada, Evropski pokret se povukao.


Ambasada Islamske Republike Iran - Sarajevo - News > Intervju Ambasador islamske Republike Iran\nNews > Intervju Ambasador islamske Republike Iran\n1- Islamska Republika Iran je jedan od najvećih donatora BiH, kako tokom agresije 1991 - 1995, tako i nakon nje. Postoje li podaci o konkretnim donacijama Irana BiH od 1992. godine do danas?\n-Islamska Republika Iran je od samog početka nezavisnosti Bosne i Hercegovine uvijek bila uz narod i vlasti ove zemlje i tog pristupa se držala kako tokom rata tako i nakon njega. Nekada je osnivanjem klinike Crvenog polumjeseca pružala pomoć bolesnima i stradalnicima, a nekada je uspostavom Centra za obnovu te Ureda Jahad-e Sazandegi (Birds) pružala pomoć u obnovi ratom porušenih kuća i društvenih objekata, zatim u vidu poljoprivredne edukacije i osobnih vještina te u stvaranju mogućnosti za bavljenje stočarstvom i dodjeli poljoprivredne mehanizacije i opreme ljudima koji su pretrpili štete u ratu. Te aktivnosti su trajale do uvođenja sankcija Islamskoj Republici Iran u 2012. godini. Nažalost, uvođenjem ovih sankcija koje nisu imale nikakve veze sa nuklearnim pitanjem, ljudima kojima je bila potrebna pomoć su uskraćene usluge Irana. Glavni cilj Irana u pružanju pomoći narodu Bosne i Hercegovine uvijek je bilo humanitarno djelovanje i Iran na tom putu nikada nije težio propagandi ili okorištavanju ovom pomoći. Stoga nismo ni skloni tomu da govorimo koliko i gdje smo pomogli, međutim, građani Bosne i Hercegovine su kako za vrijeme rata tako i nakon njega veoma dobro upoznati sa pomoći Irana tako da ne vidimo potrebu da je navodimo.\n2- Kako komentarišete trenutnu političku situaciju u BiH?\n-Proteklo je više od dvadeset godina od nezavisnosti Bosne i Hercegovine. Demokratskom poretku Bosne i Hercegovine je potrebno veće iskustvo i tokom proteklih godina osnovane su različite političke stranke i građanske institucije, demokracija u njoj se kreće naprijed, a izazovi čiji smo svjedoci u određnim vremenskim periodima su, također, prirodni izazovi jednog društva na putu demokratizacije. Ukoliko uporedite izbore iz 2010. godine sa onima iz 2014. godine, uočit će te da je vlast u 2010. godini formirana 17 mjeseci poslije izbora, no, kada su u pitanju izbori u 2014. godini, vlast je formirana u periodu od nekoliko mjeseci poslije njih. Ova promjena je pokazatelj jednog procesa prema naprijed.\nVažna stvar jeste izrada plana za sprovođenje ekonomsko-socijalnih reformi u vezi čega su poduzeti određeni koraci. Međutim, s tim u vezi, uloga međunarodne zajednice je veoma važna. Međunarodna zajednica treba sa ekonomskom pomoći, implementacijom velikih projekata i ispunjavanjem svojih obaveza, utrti ovaj put.\nJoš jedna stvar sa velikim značajem za razvoj zemlje jeste pitanje etnosa i političkih stranaka i potreba suradnje i empatije među njima. Oni trebaju u kontekstu nacionalnih interesa poduzimati korake i izbjegavati konflikt na bazi ličnih ili stranačnih interesa.\n3-Iran, kroz Institut "Ibn Sina", Iranski kulturni centar u BiH, ali i na druge načine, aktivno podupire kulturnu saradnju sa BiH. Jeste li zadovoljni trenutnom kulturnom saradnjom, te na koji način se ona može eventualno poboljšati?\n-Prisustvo perzijskih rukopisa u bibliotekama u Bosni i Hercegovini, kulturni i znastveni izvori te prisustvo profesora i studenata koji studiraju perzijski jezik i otprilike šezdeset godina zvaničnog izučavanja perzijskog jezika kao i prisustvo bosansko-hercegovačnih studenata u Iranu su dio kulturnih sličnosti između dvije zemlje.\nNa osnovu ovoga je u proteklim godina potpisan Sporazum o naučnoj, znanstvenoj i suradnji u oblasti istraživanja između dvije zemlje te se svake godine, osim kulturnih veza i suradnje, održava Sedmica kulture Islamske Republike Iran u Sarajevu uz učešće muzičkih grupa, izlaganje rukotvorina, prikazivanje filmova i sudjelovanje na Festivalu filma i teatra u Sarajevu. Međutim, smatram da još uvijek postoje ogromni kapaciteti u ovoj oblasti koje treba iskoristiti radi produbljenja odnosa među narodima dvije zemlje.\n4-Također, jeste li zadovoljni ekonomskom saradnjom sa BiH?\n-Nakon nezavisnosti Bosne i Hercegovine između dvije zemlje je potpisano nekoliko ekonomskih sporazuma suradnje u oblastima trgovine, bankarstva, zajedničnih investicija, transporta, suradnje privrednih komora, itd. Do uvođenja sankcija bh. privrednici su bili među izvoznicima robe u Islamsku Republiku Iran a obim trgovinske razmjene dvije zemlje se bio popeo na 25 miliona eura. No, nažalost, nakon uvođenja sankcija došlo je do snažnog pada tih odnosa te su iranske kompanije zbog restrikcija uvedenih od strane bivših vlasti Bosne i Hercegovine bile primorane proizvode iz Bosne i Hercegovine zamijeniti proizvodima iz drugih zemalja. Ustvari, uvođenjem restrikcija od strane dijela vlasti Bosne i Hercegovine, građani ove zemlje su ostali uskraćeni za privredne potencijale Islamske Republike Iran.\nSituacija se sada promijenila i na naše zadovoljstvo, nakon sporazuma između Irana i zemalja članica Grupe 5+1 iz novembra 2013. godine te sporazuma od 14. jula 2015. godine sklopljenog u Beču, svjedoci smo značajnog prisustva evropskih, azijskih i čak američkih kompanija na iranskom tržištu od 80 miliona stanovnika. Međutim, i pored ukidanja sankcija, nema vijesti o prisustvu bh. kompanija na tržištu Irana. Nadam se da ćemo što prije biti svjedoci njihovog truda i zalaganja radi prisustva i efektivnog poslovanja na tržištu Irana. S druge strane, jasno je da su u slučaju podizanja sankcija od strane vlasti Bosne i Hercegovine iranske kompanije i investitori spremni za učešće u implementaciji ekonomskih i investicijskih projekata u Bosni i Hercegovini.\n5-Pojedinci u BiH optuživali su Iran da kroz kulturne institucije "šire šitsku propagandu među bh. sunitskim muslimanima". Kako komentarišete ove navode?\n-Na osnovu Ustava Islamske Republike Iran te shodno tomu kako su naglasili Imam Homeini (r.a.), osnivač i ajetullah Hamenei, lider Islamske Republike Iran, jedinstvo među islamskim umetom i zbližavanje islamskih mezheba i Božanskih religija su jedan od temeljnih principa vanjske politike Irana.\nS druge strane, vlada i narod Irana su, također, slijeđenjem bogate iranske kulture i civilizacije kao i islamskih učenja, uvijek birali put umjerenosti i interakcije sa drugim mezhebima, religijama i narodima. Mi smatramo da su suniti i šiiti, vjerujući u zajedničkog Boga, zajednički Kur'an i Poslanika islama (s.a.v.a.v.s.), nosioci jedne jedinstvene vjere i da nema nikakve razlike među njima, a oni koji rade na izazivanju razlika su, kao što je rekao lider Islamske revolucije u Iranu, djeca šejtanova i oni slijede posebne ciljeve radi pljačkanja resursa muslimana. Možda je u vezi ovoga bolje da kažem da je nerealna propaganda o mezhebskim razlikama unutar islamskog umeta neprirodan čin i dio stare politike ''zavadi pa vladaj'' i politike ''organiziranog haosa'' koje se tokom posljednjih godina sprovode na Bliskom istoku.\nUstvari, ova politika se sprovodi pomoću sigurnosnih servisa, neprijatelja islama, cionističkih medija i osoba koje ne znaju ništa o stvarnom i izvornom islamu. Vlada i narod Irana nikada nisu težili niti teže širenju šiizma u Bosni i Hercegovini niti bilo kojem drugom mjestu u svijetu, a ova otrovna propaganda čiji je cilj ''iranofobija'' i ''šiafobija'', jeste politika onih organizacija i zemalja koje su odgovorne za pokretanje i širenje otrovne propagande protiv islamskog svijeta.\n6-Ovog mjeseca Iran i šest svjetskih sila (SAD, UK, Francuska, Njemačka, Rusija i Kina), nakon višegodišnjih pregovora potvrdili su kako je postignut dogovor oko iranskog nuklearnog programa. Sankcije uvedene Iranu podići će se u zamjenu za iranske ustupke po pitanju nuklearnog programa. Koliko ukidanje sankcija znači za Iran?\n-Islamska Republika Iran kao članica Međunarodne agencije za atomsku energiju i kao potpisnica Konvencije o zabrani širenja oružja za masovno uništenje (NPT), uvijek je isticala svoje međunarodne obaveze u ovom kontekstu i istima je bila i jeste privržena te čak i uslijed određenih optužbi nikada nije napuštala pregovarački stol. Međutim, nasuprot ovome, druge države su bile te koje se tokom proteklih godina, i pored dobrovoljnih postupaka Irana, nisu pridržavale svojih obaveza i nametnule su okrutne sankcije protiv potlačenog naroda Irana. Oni koji se predstavljaju predvodnicima zaštite ljudskih prava, nisu čak prezali ni od obustave izvoza lijekova i medicinske opreme neophodnih za liječenje bolesnih. No, nakon izbora Nj.E. dr. Rouhanija na funkciju predsjednika Islamske Republike Iran, ova zemlja je još jedanput uz dobru volju izrazila spremnost za otklanjanje preostalih nesuglasica putem pregovora i postizanje sporazuma u interesu obadvije strane što je na kraju rezultiralo preliminarnim Ženevskim sporazumom iz 2013. godine te konačnim sporazumom u Beču, 2015. godine.\nU ovom periodu pregovarački tim Irana je uz dobru volju bio odlučan za ostvarenje prava iranskog naroda i istovremeno otklanjanje zabrinutosti suprotne strane te je uspio ove pregovore uspješno privesti kraju. Naravno, treba istaći i to da ni režim sankcija više nije mogao da se nastavi, jer više nije imao željeni efekat njegovih tvoraca, a s druge strane zapadne države su veoma dobro znale da je nuklearni program Irana miroljubive prirode i da ne postoji mogućnost obustave ovog znanja u Iranu. Dakle, bile su primorane da priznaju ovo pravo Irana. Danas dok razgovaram s Vama, Iran radi na implementaciji svojih obaveza proisteklih iz Bečkog sporazuma i sada je red na zemlje članice Grupe 5+1 da izvršenjem obaveza praktično pokažu svoju dobru volju.\n7-Da li su pretjerane analize koje tvrde da će postignuti dogovor u potpunosti promijeniti političku sliku Bliskog Istoka?\n-Ako danas vidite da je Bliski istok pogođen napetostima i haosom, za to postoje različiti uzroci poput greške u procjeni jakih zemalja po pitanju razumijevanja dešavanja na Bliskom istoku, vanjskog uplitanja u unutrašnja pitanja zemalja regiona, pohlepe pojedinih regionalnih zemalja i raspirivanja nestvarnih razlika radi osiguranja nekolektivnih interesa u regionu, itd.\nI pored toga, Islamska Republika Iran je uprkos svim pritiscima kojima je bila izložena tokom proteklih 35 godina, jedna od najstabilnijih zemalja u regionu Bliskog istoka te je spremna da, uz pomoć drugih regionalnih zemalja i Svjetske zajednice, ulaže napore u pravcu mira i stabilnosti u regionu Bliskog istoka i cijelom svijetu.\n8-Grupa "Islamska država" sve je snažnija i osvaja sve više teritorije. Na koji način i u kojem kapacitetu je Iran trenutno angažovan u borbi protiv "Islamske države", te da li ima namjeru da se aktivnije uključi u borbu?\n-Od samog početka pojave radikalne struje u regionu, Islamska Republika Iran je uvijek upozoravala da zemlje koje nastoje iskorištavanjem ekstremnih osoba i organizacija ostvariti svoje ciljeve i politike na Bliskom istoku ili drugim riječima kazano teže dominaciji nad istočnim Mediternom, teško griješe, jer ta politika i instrumentalna taktika su nestvarne i njihova osnova je nehumana. Povijest će svjedočiti da su osobe koje na krvi potlačenog naroda naprave neku tvorevinu, ustvari sagradile paukovu i labavu kuću i da taj njihov čin ne samo da neće dovesti do ostvarenja njihovih interesa nego neće polučiti ni nikakav rezultat sem raspirivanja vatre u regionu i svijetu. Međutim, nažalost, ne samo da su ova upozorenja zenemarena već su pojedine zemlje, davanjem finansijske i vojne pomoći i otvaranjem svojih granica, stvorile ISIL i pružile mu podršku.\nDanas, upravo neke od tih zemalja nakon stravičnih zločina ISIL-a i pogoršanja situacije, rade na uspostavi međunarodne koalicije radi svrgavanja ISIL-a. Ali one opet ni u ovome nisu iskrene jer još uvijek njhova pomoć u raznim oblicima pristiže ISIL-u.\nŽelim naglasiti da za borbu protiv struje ekstremizma postoje različiti putevi poput prekida podrške, kontrole granica i vojne akcije, ali je najvažniji put jedinstvo zemalja regiona i korjenita borba na iskren način i bez bilo kakvog politiziranja protiv nastajanja ekstremizma.\n9-Političke krize, ali i oružani sukobi trenutno su aktivni širom islamskog svijeta, a posljednji primjer je kriza u Jemenu, na koju je upozoravao i Teheran, gdje se šitski pobunjenici bore protiv centralne vlasti. Kako komentarišete ovu ali i druge krize u islamskom svijetu, te da li je, kako to neki tumače, ustvari riječ o borbi za regionalnu prevlast između Irana i Saudijske Arabije?\n-Opći zahtjevi građana su jedan od najvažnijih uzroka unutrašnih dešavanja u državama i građani Jemena od ovoga nisu izuzetak. Prirodno, nasilan obračun nije odgovor na zahtjeve jemenskog naroda. Sigurno je da ovakav pristup neće polučiti nikakav rezultat sem migracije, nestabilnosti i nesigurnosti u strateški najvažnijem komunikacionom kanalu regiona i međunarodnog poretka.\nMi smatramo da je hitni prekid bombardovanja i održavanje pregovora između Jemenaca sa učešćem svih etničkih grupa i političkih stranaka Jemena jedini put za rješenje krize u ovoj zemlji koji može biti početak za spriječavanje većih materijalnih šteta i ljudskih gubitaka te na koncu formiranje vlade nacionalnog jedinstva u toj zemlji.\n10-Mogu li se moderni sukobi na Bliskom Istoku dovesti u vezu sa vjerskom netrpeljivošću između muslimanskih šita i sunita?\n-Kao što sam ranije rekao, akcentiranje mezhebskih razlika kao uzroka izbijanja tenzija i rata na Bliskom istoku nije ništa drugo do laž, jer ti mezhebi su tokom stotina godina živjeli skupa i nisu imali nikakvih nesuglasica te čak i sada i dalje traje ovaj život među ljudima sljedbenicima različitih mezheba u regionu. Prema tome, izazivanje vještačkih i nestvarnih razlika i nesuglasica je dio politike onih zemalja koje imaju političke i ekonomske interese u ovom regionu. Nijedna religija ne sugerira vjersku toleranciju u mjeri u kojoj to čini islam i svi vjerski velikani i ulema konstantno naglašavaju ovu važnu stvar.\n12:49 - 30/07/2015 / Broj : 352199 / Poka?i ra?un : 738


ATP Šenžen - Blic Sport\nSERVIRAO ZA TRIJUMF, ALI... Viktor Troicki posle maratona ostao bez četvrtfinala u Šenženu\nNaš teniser Viktor Troicki nije uspeo da se plasira u četvrtfinale turnira u kineskom Šenženu, time ni da prvi put od februara "veže" dve pobede u nizu.\nI MAMA POČELA DA GA PROZIVA Smotani Marej primio nagradu za doprinos razvoju kineskog tenisa i onda je RAZBIO /VIDEO/\nEndi Marej je doživeo ne baš prijatne trenutke kada mu je u Šenženu uručena nagrada za doprinos razvoju kinskog tenisa.\nEndi Marej, nekadašnji prvi reket sveta, posle velike borbe plasirao se u drugo kolo turnira u Šenženu, pošto je tek posle predaje mladog Kineza Džindžena Džanga (340. na ATP listi) 6:3, 6:7 (3:7), 4:2 uspeo da trijumfuje.\nATP ŠENŽEN Troicki prošao u drugu rundu, Lajović ispao\nViktor Troicki je konačno osetio slast pobede. On se plasirao u drugo kolo na turniru u Šenženu, dok je njegov drug iz reprezentacije Dušan Lajović zaustavljen u prvom kolu.\nI Milojević i Kecmanović eliminisani sa turnira u Šenženu\nNaši teniseri Nikola Milojević i Miomir Kecmanović eliminisani su na turniru u Šenženu u prvom, odnosno drugom kolu.\nPOVREDA BUTNOG MIŠIĆA Tipsa predao polufinale!\nNaš teniser Janko Tipsarević završio je učešće na turniru u kineskom Šenženu, pošto je u polufinalu, zbog povrede, predao meč Rišaru Gaskeu, pri vođstvu Francuza 6:2, 4:1\nNOVA POBEDA Tipsarević u prvom setu slomio rivala pa zakazao polufinale sa Gaskeom\nSrpski teniser Janko Tipsarević izborio je plasman u polufinale turnira u Šenženu, pošto je u četvrtfinalu bio bolji od Maleka Žazirija iz Tunisa sa 7:6(6), 6:2.\nUSPEŠAN START Tipsarević savladao Žanga, naredna prepreka Benoa Per\nNaš teniser Janko Tipsarević plasirao se u drugo kolo turnira u Šenženu, pošto je na startu bio uspešniji od domaćeg igrača Zea Žanga - 7:6(3), 6:4.\nTreća predaja u dva dana: Troicki "pre roka" zakazao duel sa Fererom\nViktor Troicki se plasirao u drugo kolo turnira u Šenženu, gde mu je na startu glavnog dela nadmetanja Slovak Martin Kližan predao meč sredinom trećeg seta.\nTroicki savladao japanskog veterana i uspešno okončao kvalifikacije u Šenženu\nViktor Troicki je uspeo da se plasira u glavni deo turnira u kineskom Šenženu.\nTroicki preko Brunstroma do poslednje runde kvalifikacija za Šenžen\nViktor Troickom ostala je još jedna stepenica do glavnog žreba turnira u Šenženu pošto je u drugoj rundi kvalifikacija bio bolji od švedskog tenisera Johana Brunstroma sa 7:6(2), 7:6(5).


Okrugli sto o sprovodjenju preporuka institucije Narodnog advokata od strane centralnih i lokalnih institucija, za 2016 godinu\nTokom 2016 godine u centralnim i lokalnim institucijama samo 49% Preporuka je realizovano koje je institucija Narodnog advokata donela. Ovom konstatacijom je započela današnji Okrugli sto o sprovodjenju preporuka institucije Narodnog advokata od strane centralnih i lokalnih institucija, za 2016 godinu koju je organizovao Komisija za ljudska prava, polnu ravnopravnost, nestala lica i peticije, a kojim je predsedavala gospodja Duda Balje, predsednica ove Komisije.\nNa ovom Okruglom stolu pored članova gore pomenute Komisije, prisustvovali su i Narodni advokat Kosova g. Hilmi Jašari, Direktor Kancelarije za dobro upravljanje, ljudska prava, jednake mogučnosti, i polnu ravnopravnost pri Kabinetu predsednika Vlade Kosova, g. Habit Hajredini, predstavnici OSCE-a, institucije Sudstva Kosova, ministrastva, obrazovanja, nauke i tehnologije, ministrastva zdravlja, agencije za polnu ravnopravnos pri Vladi Kosova, kao i predtavnici skupštine opštine Prištine i nekoliko predstavnika NVO koji se bave pitanjima ljudskih prava i polne ravnopravnosti.\nNa pomenutom Okruglom stolu, govoreći o sprovodjenju preporuka institucije Narodnog advokata od strane centralnih i lokalnih institucija, za 2016 godinu, došlo se do zaključka da niti centralne niti lokalne institucije ne sprovode u potpunosti Preporuke koja za razna pitanja donosi institucija Narodnog advokata Kosova. Ujedno centralne i lokalne institucije takodje ne obaveštavaju instituciju Narodnog advokata a i druge merodavne institucije dali su primili i do kraja sproveli Preporuke Narodnog advokata Kosova. Tako da preilazi da se ove Preporuke koja donese institucija Narodnog advokata Kosova ili se uopšte ne spovode ili se sporovode u neadekvatnoj razini.\nNa kraju ovog Okruglog stola došlo se do zaključka da treba Preporuke institucije Narodnog advokata Kosova da se kako od centralnih tako i lokalnih institucija u potpunosti sprovede a da ujedno treba spovesti i neki posebni mehanizam nebi li se monitorisao i vrednovao učinak sprovodjenja ovih Preporuka koji se donosti od strane institucije Narodnog advokata Kosova.


SportDC - Vesti - Prva liga RS - Krenula Budućnost\nPonedeljak, 28.09.2020 06:29\n24.08.2020 Administrator DC\nKošarkaši bijeljinske Budućnosti počeli su sa pripremama za novu takmičarsku sezonu u Prvoj ligi RS.\nTrener Dario Čojić izvršio je prozivku, a zatim su košarkaši počeli s radom. Prvi dio priprema pod budnim okom stručnog tima Budućnosti, radiće na sticanju fizičke pripremljenosti, da bi u drugoj polovini septembra odigrali i nekoliko kontrolnih utakmicama.\n- Pripreme ćemo odraditi u Bijeljini u našoj sali gdje imamo sve uslove za jedan kvalitetan rad. Prvi dio je baziran na sticanju kondicije, kroz trenažni proces kako vrijeme bude odmicalo igrači će polako podizati fizičku spremu. U drugom dijelu pripremnog ciklusa odigraćemo nekoliko prijateljskih utakmica, a protivnici su Spartans, Bratunac i Čelik, istakao je trener Budućnosti Dario Čojić.\nOn je naglasio da tokom ljetne pauze nije bilo odlazaka iz kluba, ali da su na radaru mladi talenti iz BiH i Srbije.\n-Roster za narednu sezonu još nije završen, jer radimo na tome da se pojačamo shodno našim mogućnostima. U radu sa prvim timom priključili smo nekoliko košarkaša iz mlađeg pogona, tako da se naš ''trend'' u radu sa mlađim igračima i dalje nastavlja. Nam je cilj da pored prvog tima pojačamo konkurenciju i u mlađim kategorijama, rekao je na kraju Čojić.\nSemberci imaju cilj da i u narednoj takmičarskoj sezoni izbore opstanak u društvu najboljih u Prvoj ligi RS, te da afirmišu mlade igrače kroz prvi tim Budućnosti.


Svetska banka: Više od pola veka potrebno da Zapadni Balkan dostigne EU\nPrema tmurnim procenama Svetske banke (SB), zemljama Zapadanog Balkana biće potrebno 60 godina da dostignu države Evropske unije kada je u pitanju ekonomski napredak. Iako su zemlje na Balkanu dosta uradile da bi napredovale, statistički pokazatelji su i dalje crni - četvoro od deset radno sposobnih ljudi i dalje je bez posla.\nA da bi se i dostigao nivo EU u narednih 60 godina,rast, koji je trenutno najveći u Evropi, a koji je pitanje da li će ove zemlje moći da održe u narednim decenijama, mora da ostane približan ili da se čak i ubrza od dosadašnjeg. S obzirom da su ove zemlje - Srbija, Albanija, Makedonija, Crna Gora, Bosna i Hercegovina - male ekonomije i zavisne na različite načine od većih zemalja, u kojima se ako izbije kriza odmah se preliva na region - to znači da je i napredak u narednih šest dekada pod znakom pitanja.\n"Uprkos značajnom napretku, četvoro od deset ljudi u regionu je bez posla. Ovo je zapanjujuća brojka kada znamo da je zaposlenost bitna za ostvarivanje jakog rasta, " kaže Ekaterina Vostroknutova, ekonomista i jedan od autora analize SB za Zapadni Balkan.\nS obzirom da su zemlje male i zavisne od većih ekonomija, svaki eksterni šok je korak unazad njih, pa je preporuka SB da samo nastavkom reformi mogu da ojačaju i eventualno ublaže efekte mogućih kriza, poboljšaju rast i privuku više investicija. Većina zemalja u regionu je završila reforme u liberalizaciji trgovinskog tržišta, ali ono što ih većinu koči je konstantno kašnjenje sa privatizacijom, restruktuiranjem i regulisanjem u oblasti konkurencije i uprave.\n"Da bi ove zemlje mogle da iskoriste u potpunosti rast, bitno je da završe ceo paket tranzicionih reformi. Nezavršene reforme vuku rast na dole, smanjuju mogućnost ekonomije da reaguje na šokove, a kao rezultat može doći do "reformskog zamora" koji na dalje može usporiti proces," objašnjava Vostroknutova za Glas Amerike.\nKonkretno na primeru Srbije može se reći da je zemlja do sada uradila veliki deo posla u procesu tranzicije, konsolidovala je fiskalnu politiku, privukla investitore u sektoru trgovine, ostvarila značajan napredak u reformi javnih preduzeća i tržište rada je fleksibilnije što se sve pozitivno odrazilo na ekonomiju zemlje, kaže se u izveštaju SB.\n"Ipak, investicije u Srbiji su među najnižima kada se pogledaju evropske tranzcione ekonomije, ima mesta za rast izvoza, a dominacija javnog sektora guši rast privatnog sektora," upozorava Vostroknutova.\nStoga su preporuke SB za Srbiju da "skine breme" državnih preduzeća, reši probleme prava svojine, kreiranje poreskog sistema koji podržava privatnu inicijativu, uklanjanje barijera u trgovini, ali i dalje reforme u digitalnom sektoru koji bi pomogao oblikovanju IT infrastrukturne baze.\n"Sa ovim reformama, Srbija može da očekuje rast od 5 odsto na godišnjem nivou, što bi značilo dupliranje BDP-a u sledećih 15 godina, a time i približavanje standardima EU," kaže Vostroknutova.\nSrbija predviđa da će ostvariti realnu stopu rasta u idućoj godini od 3, 5 odsto, prema najavama ministara finansija Dušana Vujovića.\nKada je region u pitanju, ekonomisti iz SB navode da zemlje moraju uraditi više na poboljšanju izvoza koji je trenuto na jako niskom nivou od 20 do 50 odsto BDP-ja, a koji može biti kamen spoticanja za dalji rast koji je ionako na nezavidnom nivou.\nDa su ekonomije zemalja Zapadnog Balkana u lošem stanju govori i podatak da su investicije i dalje ispod 25 odsto BDP-ja, što je granica ako zemlja želi da osigura dugoročni rast. Kada se pogledaju ove cifre preporuka SB je poboljšanje upravo u oblastima izvoza i investicija.\n"Održanje makro-ekonomske stabilnosti, zapošljavanje više ljudi, poboljšanje u regulativama poslovanja, uklanjanje barijera u trgovini , efikasnija javna služba omogući će više dugoročnih investicija i smanjiti troškove za investitore, dok će smelije reforme poboljšati investicionu klimu," navodi Vostroknutova iz SB.


Ministar odbrane Srbije: Modernizacija četiri poklonjena MiG-29 u Belorusiji kvalitetna i po planu - Izazov\nNovi magazin 21. februara 2020. 14:15\nMinistar odbrane Srbije Aleksandar Vulin izjavio je danas u Belorusiji da „kvalitetno i po planu“ ide remont i modernizacija četiri aviona MiG-29, koje je ta zemlja poklonila Srbiji.\nVulin je posle posete 558. Avio-remontnom zavodu u Baranovičima rekao da će generalnim remontom biti „značajno“ produžen vek trajanja tih aviona, a iporedo se obavlja njihova modernizacija i instalira nova oprema.\n„O rokovima nikada ne treba govoriti, to je bezbednosno pitanje, ali ono što je sigurno – ima ko da čuva naše nebo i možemo biti veoma zadovoljni kvalitetom radova“, rekao je Vulin, prenelo je Ministarstvo odbrane.\nGeneralni direktor 558. Avio-remontnog zavoda, Pavel Pinigin, rekao je da se na avionima radi u skladu s ugovornim obavezama, tehnološkom dinamikom i tehničkom dokumentacijom.\n„Očekujem da će prvi probni letovi biti kada je planirano, a onda će uslediti isporuka aviona Srbiji“, naveo je Pinigin i dodao da se u Zavodu u Baranovičima godišnje izvrši remont od 20 do 40 vazduhoplova.\nPomoćnik ministra za materijalne resurse Nenad Miloradović izjavio je da je delegacija Ministarstva odbrane i Vojske Srbije, pored radova na avionima MiG-29, razmotrila s predstavnicima Belorusije i druge oblasti vojnotehničke saradnje.\nTo su saradnja u vezi s bespilotnim letelicama, remonta i modernizacije PVO-tehnike, a u planu su još neki projekti koji će biti realizovani narednih meseci, naveo je Miloradović i dodao da zajednička vojnotehnička komisija intenzivno radi.\nVesić: Do kraja nedelje dezinfekcija prostora između zgrada u Beogradu\nPodignuta optužnica protiv Ninoslava Jovanovića\nVlada usvojila tajnu odluku o cenzuri informisanja?


OD KRAJA NEDELJE iz Starog Dvora po jedan ONLINE KONCERT\nIz svečane sale Starog dvora, od kraja ove nedelje svakog dana od 18 do 19 časova uživo će biti emitovan po jedan koncert u kojem će građani Beograda i Srbije moći da uživaju iz svojih kuća.\nU ovom trenutku na spisku izvođača nalazi se oko 350 umetnika, koji će od Grada Beograda za period od dva meseca dobiti neku vrstu pomoći u vidu honorara koji neće biti niži od iznosa minimalca.\n“U poplavi ružnih vesti vezanih za virus korona, odlučili smo da građanima Beograda i Srbije ponudimo neke lepe stvari, pogotovo kada u ovim vanrednim uslovima sede kod kuće. Tako će građani iz svojih domova moći da prate koncert, a beogradski umetnici će svirati samo na klaviru ili uz pratnju jednog muzičara i tako poštovati pravila koja postoje za vreme epidemije. Koncert će biti emitovan putem posebnog sajta koji će za tu priliku objaviti Grad Beograd, građani će moći da ga prate na Jutjubu, a zvuk i sliku moći će da preuzmu sve zainteresovane televizije. Na taj način želimo u svet da pošaljemo jednu lepu sliku iz Beograda”, navodi se u saopštenju gradskih vlasti.\nVećina koncerata biće nastupi pop i rok muzičara, koji su se u najvećem broju odazvali pozivu da kroz ovu akciju pomognu građanima da lakše prebrode probleme izolacije.\nTags: Beograd, koncert, online, Stari dvor\nDONACIJA ZA STARIJE BEOGRAĐANE – 8.000 knjiga!\nSVAKI DAN ZA KLINCE IZNENAĐENJE POZORIŠTA DUŠKO RADOVIĆ


Kao i svake godine, Opštinska organizacija invalida rada Subotice već je uveliko u poslu oko nabavke ogrevnog materijala svojim članovima za narednu zimu. Kupovina ogreva sa mogućnošću otplate na deset mesečnih rata postala je uobičajena planska aktivnost organizacije i svi zainteresovani mogu da se jave u prostorije koje se nalaze u ulici Braće Radića broj 3. i u svoje mesne zajednice.\nPored ove olakšice, pripadnost Savezu invalida rada garantuje i lakše rešavanje problema sa kojima se članovi svakodnevno sreću kao i niz pogodnosti na poboljšanju materijalno-socijalnog i zdravstvenog položaja.\nDecenije rada i iskustva ove organizacije nose garanciju i pružaju mogućnost da članovi na lakši način dođu do raznih usluga.\nZa članarinu od 500 dinara godišnje, članovi na rate uz povoljne cene mogu da dobiju usluge stomatologa, pregleda vida, popravke i kupovine naočara, nabave skuplje lekove, obezbede banjski oporavak, letovanje, nabave razne prehrambene artikle i pakete, poprave belu tehniku i reše sitnije i krupnije kućne kvarove preko nedavno pokrenute Zanatske zadruge.\nOve godine, Organizacija u znak podrške inicijativi da 2017. bude godina solidarnosti planira još aktivniji rad i proširen program za poboljšanje standarda svojih članova.


Lavrov: Normalizacija odnosa sa Turskom na svim nivoima - Sputnjik Srbija\n09:39 21 Jun 2021\nLavrov: Normalizacija odnosa sa Turskom na svim nivoima\n11:30 01.07.2016 (osveženo 13:28 01.07.2016) Preuzmite kraći link\nMinistar spoljnih poslova Rusije Sergej Lavrov se na marginama sastanka ministara spoljnih poslova Organizacije za crnomorsku ekonomsku saradnju sastao sa turskim kolegom Mevlutom Čavušogluom.\nPutin naložio ublažavanje sankcija Turskoj\nMinistar Lavrov je tokom sastanka sa turskim kolegom izrazio nadu da će kontakti uspostaviti pravi ton praktičnim aktivnostima za normalizaciju odnosa između dve države.\n„Nadamo se da će ovi kontakti posle poruke koju je predsednik Rusije Vladimir Putin primio od predsednika Turske Redžepa Tajipa Erdogana, posle telefonskih razgovora, odrediti pravi ton za praktične korake za normalizaciju naših odnosa“, izjavio je Lavrov tokom susreta sa turskim ministrom.\nOn je dodao da sada je dobra prilika da se razgovara o stvarima koje to zahtevaju.\n„Želim da skrenem pažnju na činjenicu da je juče potpisan ukaz predsednika Ruske Federacije kojim je naloženo vladi Rusije da stupi u konsultacije sa vladom Turske za usklađivanje konkretnih koraka za normalizaciju celog niza naših odnosa. Ministar Čavušoglu i ja smo se se dogovorili da se u bliskoj budućnosti organizuju takvi kontakti“, istakao je on.\nTurska spremna da nadoknadi Rusiji štetu za oboreni avion\nTurski ministar je zahvalio Lavrovu na pozivu na Savet ministara spoljnih poslova Organizacije za crnomorsku ekonomsku saradnju.\n„Kao što ste rekli, naši predsednici su razgovarali telefonom. To je bilo veoma konstruktivno i oni su nam dali instrukcije da se rukovodimo tim razgovorom i normalizujemo odnose i postignemo odgovarajući nivo odnosa“, istakao je turski ministar.\nO borbi protiv terorizma\nMinistar spoljnih poslova Rusije Sergej Lavrov izjavio je da se sa turskim kolegom Mevlutom Čavušogluom dogovorio da će obnoviti aktivnosti radne grupe za borbu protiv terorizma.\n„Mi smo formirali bilateralnu radnu grupu za borbu protiv terorizma u koju ulaze predstavnici ministarstva spoljnih poslova i specijalnih službi. Rad ove grupe je u poslednjih sedam meseci zamrznut, ali danas smo se dogovorili da je operativno obnovimo“, izjavio je ruski ministar na konferenciji za medije nakon sastanka u Sočiju.\nRusija i Turska uglavnom nemaju nesuglasica o tome koje grupe u Siriji smatraju terorističkim. Sve grupe koje smatraju sebe „patriotskom opozicijom“ i spremne su za primirje, treba da napuste položaje Nusra fronta i DAEŠ-a, izjavio je Lavrov.\n„U skladu sa rezolucijama Saveta bezbednosti UN DAEŠ i Nusra front i razne manje organizacije koje su sa njima povezane, označene su kao terorističke organizacije“, podsetio je ruski ministar.\n„Kada je ova rezolucija razmatrana, Rusija je predlagala da se u nju umetnu još najmanje dve strukture: Ahrar el šam i Džeiš el islam, jer postoje dokazi da ove organizacije krše sve zakone rata i svoje napade grade na terorističkim obrascima — protiv civila da bi posejali strah. Ali tada nismo imali konsenzus u Savetu bezbednosti i Rusija nije insistirala da ovaj spisak bude dopunjen pomenutim organizacijama isključivo iz želje da što pre moguće nešto počne da se radi u Sirijskoj Arapskoj Republici.“\nKao rezultat toga „danas imamo prilično ozbiljan progres, postoji sporazum o režimu prekida ratnih dejstava“, smatra šef ruske diplomatije.\nIstovremeno, „naši američki partneri ne mogu da razdvoje pojedine opozicione grupe od Nusra fronta, iako su odavno obećali da će to učiniti“, dodao je Lavrov.\nMinistar Lavrov istakao je da će se kontakti Rusije i Turske razvijati na vojnom nivou.\n„Mislim da će se razvijati kontakti i na drugim nivoima, uključujući i između vojske dve zemlje, s obzirom na akcije naših vazduhoplovnih snaga u skladu sa zahtevom sirijske vlade i s obzirom na to da je Turska članica koalicije koju predvode Sjedinjene Američke Države“, istakao je Lavrov.\nKriza u odnosima Rusije i Turske nastala je nakon što je turski avion u novembru 2015. oborio ruski avion Su-24 iznad Sirije.\nOrganizacija za crnomorsku ekonomsku saradnju, čavušoglu, sastanak, Evropa


Kurtijev reciprocitet: Pokušaj da se od Srbije iznudi priznanje lažne države - Sputnjik Srbija\n15:13 14 Jul 2020\nUživo: Crni rekord na respiratorima: U Srbiji 13 preminulih, 344 novoobolelih /video/\nKurtijev reciprocitet: Pokušaj da se od Srbije iznudi priznanje lažne države\n22:52 31.05.2020 (osveženo 22:56 31.05.2020) Preuzmite kraći link\n„Kurtijev reciprocitet“, odluka koju je donela „tehnička“ vlada u Prištini, a po kojoj sada imamo situaciju nekakvog reciprociteta, pokušaj je da se na mala vrata od Srbije iznudi nekakvo priznanje nekakve nezavisne države kakva je Kosovo.\nOvako bivši predsednik Koordinacionog centra za KiM Nebojša Čović vidi odluku prištinskih vlasti po kojoj proizvodi iz Srbije ne mogu ući na Kosovo ukoliko na njima nije naznačeno „Republika Kosovo“.\nPrema njegovom mišljenju, poslednja odluka vlasti u Prištini je očekivana, imajući u vidu šta se sve događa na prostoru Kosova i Metohije od prošlogodišnjih izbora i dolaska Kurtija na vlast.\n„Kurtijev reciprocitet“ bi bio – priznanje Kosova\n„Videli smo u startu da je Kurti najavljivao „reciprocitet“, a ova odluka predstavlja njegov dalji pokušaj da sapliće dijalog. Oni ne žele iskreno proces dijaloga već kupuju vreme, a kupovina vremena se odnosi na nešto što se ponovo pojavilo ili „povampirilo“. Naime, poslednjih dana ponovo je krenula da komentariše Medlin Olbrajt, koja će, nadam se, kad tad odgovarati za ono što je uradila. Pa se iz sve snage uključuje Eliot Engel, pa Danijel Server. Dakle, uključili su „tešku artiljeriju“ nekakve kosovske nezavisnosti, celu tu „klintonovsku strukturu“. S tim što je ta artiljerija zarđala, ali ne toliko da ne uzima velike „prljave“ pare u torbama i to od kriminala, kojima su Albanci lobirali nekakvu naklonost, pre svega Amerike“, primećuje sagovornik Sputnjika.\nDonald Tramp, smatra Čović, nema takav pristup i ne bi želeo da nastavi tu „klintonovsku avanturu“, ne samo na prostoru KiM, nego u celom svetu.\n„Klintonova administracija je zagorčala život u celom svetu. Gde god su stigli napravili su ludnicu, razvalili mnoge države, a sve je bilo zasnovano na prevarama. Pođimo od nas, kakva humanitarna katastrofa? Ta priča se otvorila i u nemačkom Bundestagu, a nemački, američki i mnogi drugi poreski obveznici se sve više pitaju dokle će i zašto davati pare za nekakvu kriminalnu državu Kosovo. Nemačka je dala 500 miliona evra. Kakvi su to interesi?“, pita naš sagovornik.\nKupovina vremena u očekivanju američkih izbora\nKako kaže, na delu je kupovina vremena do američkih izbora i eventualne pobede poslednjih ostataka „duboke države“ zasnovane na neoliberalnom konceptu.\n„Oni očekuju da pobedi Bajden. Na sve to dodajte i ovo što se sada događa u SAD, naravno tu je i svetska pandemija, dakle vrlo je komplikovana situacija i iskreno mislim da će američki izbori odlučivati i o svetskom miru. Ukoliko „duboka država“ opet pobedi u Americi, što je „klintonovski“ koncept, mislim da ćemo imati ugrožen svetski mir“, kaže Nebojša Čović.\nSrbija da ne žuri\nOvo je, ocenjuje naš sagovornik, nova rukavica u lice i u odnosima Nemačke i Amerike, ali Srbija, po njegovom uverenju, nema ni jedan jedini razlog da žuri.\n„Imaju oni ubačene „spin majstore“ i na našem prostoru koji svako malo pričaju o tome da treba „završiti Kosovo“ i „odbaciti Republiku Srpsku“. Međutim, to neće moći da prođe, imajući u vidu da poštovanje međunarodnog prava, kada je u pitanju Kosovo i Metohija, podrazumeva Rezoluciju 1244, podrazumeva ustav Srbije, međunarodno priznate države i članice UN, i podrazumeva da je Kosovo i Metohija teritorija Republike Srbije. Ne možemo da poklanjamo delove naše teritorije i nemamo na to pravo, a u SB UN se pitaju i neki drugi – Rusija, Kina, a i ostale zemlje“, ukazuje Čović.\nU ovom trenutku, napominje on, jasno je da je dijalog Beograda i Prištine zaustavljen, a da kreće igra ko će kome da uruči „vruć krompir“.\n„Oni to maksimalno pokušavaju da gurnu ka Beogradu, ali verujem da nije ključna stvar samo ukidanje taksi ili ukidanje nekog „Kurtijevog reciprociteta“, već moramo da sednemo i vidimo šta je ko sproveo, a šta nije u brojnim potpisanim sporazumima. Dakle, ne treba da upadnemo u zamku spinovanja, čak i iz EU, koja bi htela da zameni svoje probleme pričom o Kosovu i Metohiji, navodno najvećem evropskom problemu. Ne, to nije najveći evropski problem. Njihov najveći problem je šta je EU sada i kakva će biti, gde im je otišla solidarnost i kakvi će im biti međusobni odnosi, kao i to da li će ikada dozvoliti dalje proširivanje“, kaže Čović uz opasku da smo geografski svi Evropa i da ne vidi prostor za to da neko opet okrivi Beograd.\nKurtija, napominje Čović, ne smatra kriminalcem, ali dodaje da što se tiče potencijala koji je imao kao političko krilo u okviru UČK, po toj osnovi bi i on imao za šta da odgovara kada su u pitanju zločini koje su albanske terorističke organizacije, podržane prvenstveno od strane Amerike, ali i od ostalih subjekata međunarodne zajednice koji su sastavni deo EU, počinile na prostoru KiM.\n„Za očekivati je bilo da probamo kroz njega da se izborimo sa tim ratnim zločincima i kriminalcima, jer je KiM teritorija zarobljena dubokim organizovanim kriminalom sa težištem na drogi, trgovini oružjem, trafikingu i trgovini ljudskim organima. Međutim, to se za sada nije ostvarilo“, navodi Čović.\nKurti se neće lako predati\nSagovornik Sputnjika očekuje i nove probleme jer veruje da se Kurti neće tako lako predati, bez obzira na odluku njihovog Ustavnog suda koji je, kako kaže, kao i sama priča o njihovoj državi, nešto što je kontroverzno, a Albanci ga koriste samo kada im treba.\n„Taj Ustavni sud je blokirao Briselski sporazum u smislu nečega što je dogovoreno, a to je Zajednica srpskih opština. Taj sud je odlučio da se vrati zemlja manastiru u Dečanima, pa se to takođe ne sprovodi već se gradi put na imovini Srpske pravoslavne crkve. Sad je Ustavni sud dao za pravo tom pristupu da je vlada Kurtija pala u Skupštini i da treba doći do nove vlade. To će biti vlada, kako kažu, Avdulaha Hotija, a zapravo ista vlada kao Haradinajeva. Dakle, nije Haradinaj nego njegova supruga koja će voditi ministarstvo spoljnih poslova, i u suštini to će biti vlada koja podržava nešto što je bila ubačena dimna zavesa, odnosno takse. Sasvim je jasno da takse nije izmislio Haradinaj, nego da su u velikoj meri nemački politički subjekti smislili igru da bi se pričalo o taksama, a ne o tome da od strane Albanaca nije sproveden ni jedan jedini sporazum“, kaže Čović.\nOn dodaje da Albanci nisu sproveli preko 40 sporazuma, iako je garant tih sporazuma bila međunarodna zajednica, odnosno EU.\n„Šta je sad sa Ketrin Ešton? Šta ona sada ima da nam kaže oko nesprovođenja sporazuma? Šta imaju da nam kažu institucije EU? Interesantno je bilo ovo poslednje pismo koje su potpisali gospođa Merkel i Makron gde traže da se dijalog „momentalno“ započne. Pre svega to je ružna reč, to je reč koja je diktat, a mislim da više nismo na prostoru diktata. U tom pismu možda malo ohrabruje da će se „poštovati međunarodno pravo“. Pa međunarodno pravo je prekršeno '99 godine silovanjem u jednom globalističkom i neoliberalnom konceptu, za koji se iskreno nadam da mu postepeno dolazi kraj“, kategoričan je Čović.\n„Multietnički plamen“ i „multietničke sekire“\nAlbanska populacija, uveren je naš sagovornik, nema kapaciteta za multietičnost.\n„O kakvoj multietičnosti pričamo kada 200.000 ljudi ne može da se vrati kući, a one koji pokušaju sačekuju tako da im neki „multietnički plamen“ upali kuće ili bivaju dočekani „multietničkim sekirama“, napominje Čović.\n„Naravno, Srbi i Albanci će živeti na ovom prostoru, bilo jedni pored drugih ili jedni među drugima, ali garantujem da albanske političke strukture ne daju prostora albanskoj populaciji da razmišlja o stvarnom, iskrenom, multietničkom životu, jer tamo na žalost ne mogu da se probiju prave demokratske strukture, već se drže ovi ratni zločinci i kriminalci. Na kraju krajeva, cela bivša Jugoslavija je bila multientička. A ko je doprineo da se to razvali? Upravo međunarodna zajednica, a u velikoj meri Nemačka koja je tu igrala značajnu ulogu“, zaključuje Nebojša Čović za Sputnjik.\nSAD, EU, Srbija, Kosovo i Metohija, Aljbin Kurti\n15:10 Država prodaje 140 vozila — najjeftinije 75 evra\n15:01 Crni rekord na respiratorima: U Srbiji 13 preminulih, 344 novoobolelih /video/\n14:52 Jeziva scena u Beogradu: Laborantkinja skočila sa prvog sprata bolnice na Banjici!\n14:46 OPEK u junu poboljšao poštovanje sporazuma o smanjenju proizvodnje nafte\n14:22 Amerikanci povukli trupe iz nekoliko avganistanskih baza


ARIFI: Ministar odbrane i ja imamo isti pogled na budućnost - InfoVranjske\nARIFI: Ministar odbrane i ja imamo isti pogled na budućnost\nVlada Republike Srbije želi da pomogne opštini Preševo i privuče nove investitore, dok će Vojska Srbije u okviru Treće misije pomoći svim građanima na prostoru juga Srbije, bez obzira na nacionalnu i versku pripadnost, kao što je to uvek i činila – naglasio je ministar odbrane Zoran Djorđević prilikom sastanka sa predsednikom opštine Preševo Šćiprimom Arifijem.\n– U sledećoj godini opština može da očekuje pomoć Vlade Republike Srbije, o čemu je i premijer nedavno govorio.\nMinistarstvo odbrane će pomoći građanima Preševa i okolnih sela izgradnjom i održavanjem puteva, a želimo da i na druge načine olakšamo i poboljšamo život žiteljima grada Preševa.\nOstalo je da se vidi šta to može VS da pomogne, ali je sigurno da smo voljni da pomognemo i da to bude naš doprinos poboljšanju odnosa i razvoju Preševa, jer je to vrlo bitno za ovaj deo Srbije.\nZajedničkim snagamo možemo mnogo da učinimo, što će se i pokazati u narednom periodu – rekao je Djorđević.\nPredsednik preševske opštine je, zahvaljujući se na poseti vojne delegacije, istakao da je to novi pristup, koji će omogućiti partnerstvo u budućnosti.\n– Mislim da i ministar odbrane i ja imamo iste poglede kada govorimo o budućnosti i o načinu kako možemo da živimo zajedno, što je posebno važno u ovo vreme različitih kriza.\nMi sada u Preševu imamo novu situaciju za sve građane preševske opštine i Albance i Srbe koji sa nama ovde žive – izjavio je Arifi.\nSastanku u Preševu prisustvovali su i komandant Kopnene vojske general-potpukovnik Milosav Simović i komandant 4. brigade brigadni general Zoran Lubura, saopštilo je Ministarstvo odbrane Republike Srbije.


Tema meseca za januar je TRANSFORMACIJA | Obrazovanje plus\nTema meseca za januar je TRANSFORMACIJA\nTransformacija je nešto što nam se dešava svakodnevno, hteli mi to ili ne. Ceo život je proces transformacije – prelazak iz dana u noć, jednog godišnjeg doba u drugo, razvoj i promene kroz koje prolazimo u toku života.\nTransformacija je reč koja je odomaćena u našem jeziku, a znači preobražaj, pretvaranje u nešto drugo… Mi svi svakodnevno postajemo drugačiji nego prethodnog dana. Promene se ne primećuju svakog dana, ali su svakako vidljive tokom godina. Na jednom nivou, transformacija je nešto što nam se svima dešava, hteli mi to ili ne, bez potrebe da ulažemo bilo kakav napor da se ona desi. Deci, kada dođe vreme za to, ispadaju mlečni zubi i bivaju zamenjeni čvrstim zubima. Dečak i devojčica se u nekom periodu života preobraćaju u mladića i devojku, muškarca i ženu, starca i staricu…. Na tom nivou, transformacija je jednostavno promena koju ne možemo da izbegnemo.\nNa nekom drugom nivou, transformacija je nešto što može da se desi ali ne mora, a to zavisi od toga da li mi ulažemo napor u to da se desi ili ne. Na tom nivou, trasnformacija je razvoj na bolje kroz promenu.\nMi smo svi rođeni sa određenim temperamentom koji odlikuju neke snage i slabosti karaktera. Kroz proces odrastanja, naše okruženje ima uticaja na nas, pa se dešava da oko sebe imamo ljude koji sa manje ili više umešnosti mogu da nam pomognu da razvijamo svoje snage i prevazilazimo svoje slabosti. Ali, dođe trenutak kada mi moramo da preuzmemo odgovornost da sami sebi pomažemo da razvijamo svoje snage i prevazilazimo svoje slabosti. Kao što ne primećujemo svakog dana da postajemo stariji, tako ne primećujemo svakog dana da postajemo vedrijeg duha ili namrgođeniji, da imamo više ili manje strpljenja, da imamo više ili manje nade, vere, ljubavi….\nDešava se ljudima da se jednog dana „probude“ i zapitaju šta im se to dogodilo, kada su izgubili veru da život može da bude lep, očekivanje da dožive lubav, uspeh…. A dešava se i da se jednog dana zamisle, bace pogled unazad i osete zadovoljstvo što su radili to što su radili a što ih je to dovelo tu gde jesu. Razlika između prvih i drugih nije u količini novca ili materijalnih bogatstava koje su sakupili, već u „količini“ smisla kojem su dali mesta u svom životu.\nSmisao „ne pada s neba“, smisao se stvara, za smisao se bori, smisao izgrađujemo iz dana u dan. Kada se prirodnoj promeni, koja se dešava bez napora s naše strane, doda traganje za smislom za koje je potreban napor, tada se dešava Transformacija koja čini da postajemo bolji i veći ljudi, da rastemo u vrlini i snazi duha, uprkos starenju i opadanju fizičke snage. O toj vrsti transformacije želimo da razmišljamo i tu vrstu transformacije ćemo razmatrati na ovom sajtu i na fejsbuk profilima Obrazovanje plus i Dete plus narednih nedelja.\nIzvor: deteplus.rs, 09. januar 2013.